พระราชบัญญัติสหกรณ์ พ.ศ. 2511
ประกาศวันที่ 1968-06-19

content: พระราชบัญญัติ สหกรณ์ พ.ศ. ๒๕๑๑
content: ภูมิพลอดุลยเดช ป.ร. ให้ไว้ ณ วันที่ ๗ มิถุนายน พ.ศ. ๒๕๑๑ เป็นปีที่ ๒๓ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงกฎหมายว่าด้วยสหกรณ์ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติสหกรณ์ พ.ศ. ๒๕๑๑”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิก (๑) พระราชบัญญัติสหกรณ์ พุทธศักราช ๒๔๗๑ (๒) พระราชบัญญัติสหกรณ์แก้ไขเพิ่มเติม พุทธศักราช ๒๔๗๖ (๓) พระราชบัญญัติสหกรณ์แก้ไขเพิ่มเติม พุทธศักราช ๒๔๗๗ (๔) พระราชบัญญัติสหกรณ์แก้ไขเพิ่มเติม พุทธศักราช ๒๔๗๗ (ฉบับที่ ๒)
sectionNo: 4
content: มาตรา ๔ ในพระราชบัญญัตินี้ “สหกรณ์” หมายความว่า คณะบุคคลซึ่งร่วมกันดำเนินกิจการเพื่อช่วยเหลือซึ่งกันและกัน และได้จดทะเบียนตามพระราชบัญญัตินี้ “สมาชิก” หมายความว่า สมาชิกของสหกรณ์จำกัดหรือสหกรณ์ไม่จำกัด “คณะกรรมการ” หมายความว่า คณะกรรมการดำเนินการของสหกรณ์จำกัดหรือสหกรณ์ไม่จำกัด
sectionNo: 4
content: คณะกรรมการดำเนินการของชุมนุมสหกรณ์ในกรณีชุมนุมสหกรณ์ หรือคณะกรรมการดำเนินการของสันนิบาตสหกรณ์แห่งประเทศไทยในกรณีสันนิบาตสหกรณ์แห่งประเทศไทย แล้วแต่กรณี “ข้อบังคับ” หมายความว่า ข้อบังคับของสหกรณ์จำกัดหรือสหกรณ์ไม่จำกัด “พนักงานเจ้าหน้าที่” หมายความว่า
sectionNo: 4
content: ผู้ซึ่งรัฐมนตรีแต่งตั้งให้ปฏิบัติการตามพระราชบัญญัตินี้ “รัฐมนตรี” หมายความว่า รัฐมนตรีผู้รักษาการตามพระราชบัญญัตินี้
sectionNo: 5
content: มาตรา ๕ ให้รัฐมนตรีว่าการกระทรวงพัฒนาการแห่งชาติรักษาการตามพระราชบัญญัตินี้ และให้มีอำนาจแต่งตั้งพนักงานเจ้าหน้าที่ และออกกฎกระทรวงเพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
sectionNo: 6
content: มาตรา ๖ ให้รัฐมนตรีแต่งตั้งข้าราชการในสังกัดกระทรวงพัฒนาการแห่งชาติซึ่งมีตำแหน่งไม่ต่ำกว่าอธิบดีหรือเทียบเท่าหนึ่งคนเป็นนายทะเบียนสหกรณ์ มีอำนาจหน้าที่ตามที่บัญญัติไว้ในพระราชบัญญัตินี้ และข้าราชการในสังกัดกระทรวงพัฒนาการแห่งชาติ ซึ่งมีตำแหน่งไม่ต่ำกว่าหัวหน้ากองหรือเทียบเท่าคนหนึ่งหรือหลายคน
sectionNo: 6
content: เป็นรองนายทะเบียนสหกรณ์มีอำนาจหน้าที่ตามที่บัญญัติไว้พระราชบัญญัตินี้หรือตามที่นายทะเบียนสหกรณ์มอบหมาย การแต่งตั้งตามวรรคหนึ่งให้ประกาศในราชกิจจานุเบกษา
sectionNo: 7
content: มาตรา ๗ สหกรณ์มีสองชนิด (๑) สหกรณ์จำกัด คือสหกรณ์ซึ่งสมาชิกมีความรับผิดจำกัดเพียงไม่เกินจำนวนเงินค่าหุ้นที่ยังส่งใช้ไม่ครบมูลค่าหุ้นที่ตนถือ (๒) สหกรณ์ไม่จำกัด คือสหกรณ์ซึ่งสมาชิกทุกคนมีความรับผิดร่วมกันเพื่อหนี้ทั้งปวงของสหกรณ์โดยไม่จำกัด
sectionNo: 8
content: มาตรา ๘ รัฐมนตรีมีอำนาจประกาศในราชกิจจานุเบกษาเป็นคราว ๆ ว่า จะรับจดทะเบียนสหกรณ์ประเภทใด ในท้องที่ใดและอาชีพของผู้ซึ่งจะเป็นสมาชิกของสหกรณ์ ประเภทของสหกรณ์ที่จะรับจดทะเบียนให้กำหนดโดยกฎกระทรวง
sectionNo: 9
content: มาตรา ๙ ถ้าสหกรณ์เกี่ยวข้องในกิจการใดที่กฎหมายกำหนดให้จดทะเบียนสำหรับการได้มา การจำหน่าย การยกขึ้นเป็นข้อต่อสู้หรือการยึดหน่วงซึ่งกรรมสิทธิ์ในอสังหาริมทรัพย์หรือทรัพย์สิทธิอันเกี่ยวกับอสังหาริมทรัพย์ การจดทะเบียนเช่นว่านั้นให้ได้รับยกเว้นไม่ต้องเสียค่าธรรมเนียม
sectionNo: 10
content: มาตรา ๑๐ ห้ามมิให้ผู้ใดนอกจากสหกรณ์ที่จดทะเบียนตามพระราชบัญญัตินี้และสันนิบาตสหกรณ์แห่งประเทศไทยใช้คำว่าสหกรณ์เป็นชื่อหรือส่วนหนึ่งแห่งชื่อในธุรกิจ
sectionNo: 1
content: ส่วนที่ ๑ สหกรณ์จำกัด
sectionNo: 1
content: หมวด ๑ การจดทะเบียนสหกรณ์จำกัด
sectionNo: 11
content: มาตรา ๑๑ คณะบุคคลซึ่งมีจำนวนไม่น้อยกว่าสิบคนจะจดทะเบียนเป็นสหกรณ์จำกัด ตามมาตรา ๗ (๑) ได้ ต้อง (๑) มีกิจการร่วมกันตามประเภทของสหกรณ์ที่ขอจดทะเบียนและในการดำเนินกิจการร่วมกันนั้นมีวัตถุประสงค์เพื่อช่วยเหลือซึ่งกันและกัน (๒) เป็นบุคคลธรรมดา บรรลุนิติภาวะ
sectionNo: 11
content: มีคุณสมบัติตามที่กำหนดในข้อบังคับประกอบอาชีพตามที่รัฐมนตรีประกาศกำหนดและสมัครใจเป็นสมาชิกของสหกรณ์ (๓) มีทุนซึ่งแบ่งเป็นหุ้นมีมูลค่าเท่า ๆ กัน และผู้ซึ่งจะเป็นสมาชิกแต่ละคนต้องถือหุ้นอย่างน้อยหนึ่งหุ้น แต่ต้องไม่เกินหนึ่งในห้าของจำนวนหุ้นทั้งหมด (๔) มีข้อบังคับถูกต้องตามมาตรา ๑๔
sectionNo: 12
content: มาตรา ๑๒ การขอจดทะเบียนสหกรณ์จำกัด ให้ผู้ซึ่งจะเป็นสมาชิกของสหกรณ์จำกัดเลือกตั้งคณะผู้จัดตั้งสหกรณ์จำกัดขึ้นไม่น้อยกว่าสิบคนเพื่อลงลายมือชื่อยื่นคำขอจดทะเบียนต่อนายทะเบียนสหกรณ์พร้อมกับบัญชีรายชื่อของผู้ซึ่งจะเป็นสมาชิกของสหกรณ์จำกัดทั้งหมดและรายการอื่นตามแบบที่นายทะเบียนสหกรณ์กำหนด
sectionNo: 12
content: และสำเนารายงานการประชุมของผู้ซึ่งจะเป็นสมาชิกของสหกรณ์จำกัดหนึ่งฉบับ และข้อบังคับสองฉบับ
sectionNo: 13
content: มาตรา ๑๓ นายทะเบียนสหกรณ์ รองนายทะเบียนสหกรณ์ หรือพนักงานเจ้าหน้าที่ซึ่งนายทะเบียนสหกรณ์มอบหมายมีอำนาจออกคำสั่งเป็นหนังสือให้บุคคลใด ๆ ที่เกี่ยวข้องมาชี้แจงข้อเท็จจริง หรือให้ส่งเอกสารมาเพื่อประกอบการพิจารณาเกี่ยวกับการรับจดทะเบียนสหกรณ์จำกัดได้
sectionNo: 14
content: มาตรา ๑๔ ข้อบังคับของสหกรณ์จำกัดอย่างน้อยต้องมีรายการดังต่อไปนี้ (๑) ชื่อสหกรณ์ (๒) ประเภทของสหกรณ์ (๓) วัตถุประสงค์ (๔) ที่ตั้งสำนักงาน (๕) ทุนซึ่งแบ่งเป็นหุ้น มูลค่าของหุ้น การชำระค่าหุ้นด้วยเงินหรือทรัพย์สินอื่นการขายและการโอนหุ้น ตลอดจนการจ่ายคืนค่าหุ้น (๖) การดำเนินงาน การบัญชี
sectionNo: 14
content: และการเงินของสหกรณ์ (๗) คุณสมบัติของสมาชิก วิธีรับสมาชิกและการขาดจากสมาชิกภาพ (๘) การประชุมใหญ่ (๙) การเลือกตั้ง การดำรงตำแหน่ง การพ้นจากตำแหน่ง และการประชุมของคณะกรรมการ (๑๐) การแต่งตั้ง การดำรงตำแหน่ง การพ้นจากตำแหน่งการกำหนดอำนาจหน้าที่และความรับผิดชอบของผู้จัดการ
sectionNo: 15
content: มาตรา ๑๕ ภายใต้บังคับมาตรา ๘ เมื่อนายทะเบียนสหกรณ์ได้รับคำขอจดทะเบียน และได้พิจารณาแล้วเห็นว่าคำขอจดทะเบียนถูกต้องตามมาตรา ๑๑ และมีเอกสารครบถ้วนตามมาตรา ๑๒ และการจัดตั้งสหกรณ์ตามที่ขอจดทะเบียนนั้นจะไม่เสียหายแก่ระบบการจัดสหกรณ์ ก็ให้นายทะเบียนสหกรณ์รับจดทะเบียน
sectionNo: 15
content: ในกรณีที่นายทะเบียนสหกรณ์มีคำสั่งไม่รับจดทะเบียนให้แจ้งคำสั่งนั้นเป็นหนังสือไปยังผู้ขอจดทะเบียนโดยมิชักช้า ผู้ขอจดทะเบียนมีสิทธิอุทธรณ์คำสั่งไม่รับจดทะเบียนต่อรัฐมนตรีได้ โดยยื่นอุทธรณ์ต่อนายทะเบียนสหกรณ์ภายในสามสิบวันนับแต่วันที่ได้รับแจ้งคำสั่ง คำวินิจฉัยของรัฐมนตรีให้เป็นที่สุด
sectionNo: 16
content: มาตรา ๑๖ ในการพิจารณารายการที่เกี่ยวกับคำขอหรือรายการในข้อบังคับนั้นถ้านายทะเบียนสหกรณ์เห็นว่ารายการดังกล่าวไม่ถูกต้อง ให้นายทะเบียนสหกรณ์มีอำนาจสั่งให้ผู้ขอจดทะเบียนแก้ไขเสียใหม่ได้
sectionNo: 17
content: มาตรา ๑๗ เมื่อนายทะเบียนสหกรณ์รับจดทะเบียนสหกรณ์จำกัดแล้ว ให้คณะบุคคลซึ่งขอจดทะเบียนสหกรณ์ มีอำนาจหน้าที่ดำเนินการเช่นเดียวกับคณะกรรมการสหกรณ์นั้นจนกว่าจะมีการเลือกตั้งคณะกรรมการตามมาตรา ๒๔
sectionNo: 18
content: มาตรา ๑๘ สหกรณ์จำกัดที่ได้จดทะเบียนแล้วเป็นนิติบุคคล และให้นายทะเบียนสหกรณ์ออกใบสำคัญรับจดทะเบียนแก่สหกรณ์จำกัดนั้น และให้ถือว่าผู้ลงชื่อขอจดทะเบียนสหกรณ์จำกัด และผู้ที่มีชื่ออยู่ในบัญชีรายชื่อตามมาตรา ๑๒ เป็นสมาชิกสหกรณ์จำกัดนับตั้งแต่วันที่นายทะเบียนสหกรณ์รับจดทะเบียนเป็นสหกรณ์จำกัด
sectionNo: 18
content: ในกรณีที่มีผู้ขอเข้าเป็นสมาชิกสหกรณ์จำกัดภายหลังที่สหกรณ์จำกัดได้จดทะเบียนให้ถือว่าได้เป็นสมาชิกเมื่อได้ชำระค่าหุ้นตามข้อบังคับของสหกรณ์จำกัดแล้ว
sectionNo: 19
content: มาตรา ๑๙ สหกรณ์จำกัดต้องมีคำว่า “จำกัด” เป็นคำสุดท้ายต่อชื่อของสหกรณ์นั้น
sectionNo: 20
content: มาตรา ๒๐ ในการชำระค่าหุ้น สมาชิกจะหักกลบลบหนี้กับสหกรณ์จำกัดไม่ได้
sectionNo: 2
content: หมวด ๒ การดำเนินงานของสหกรณ์จำกัด
sectionNo: 21
content: มาตรา ๒๑ เพื่อปฏิบัติให้เป็นไปตามวัตถุประสงค์ ให้สหกรณ์จำกัดกระทำการดังต่อไปนี้ได้ (๑) จัดให้ได้มา ซื้อ ถือกรรมสิทธิ์หรือทรัพยสิทธิครอบครอง กู้หรือยืม เช่า เช่าซื้อรับโอนสิทธิการเช่าหรือสิทธิการเช่าซื้อ จำนองหรือจำนำ ขายหรือจำหน่ายด้วยวิธีอื่นใด ซึ่งทรัพย์สิน (๒) ให้กู้ ให้ยืม ให้เช่า ให้เช่าซื้อ
sectionNo: 21
content: ให้สินเชื่อ โอน รับจำนองหรือรับจำนำซึ่งทรัพย์สินแก่สมาชิกหรือของสมาชิก (๓) ให้สหกรณ์อื่นกู้ยืมเงินโดยได้รับความเห็นชอบจากนายทะเบียนสหกรณ์ (๔) ค้ำประกันเงินกู้หรือสินเชื่อของสมาชิก รวมทั้งการค้ำประกันการให้เช่าซื้อหรือให้ยืมทรัพย์สินอื่นแก่สมาชิก (๕)
sectionNo: 21
content: รับฝากเงินประเภทออมทรัพย์หรือฝากประจำจากสมาชิกได้ตามระเบียบของสหกรณ์ที่ได้รับความเห็นชอบจากนายทะเบียนสหกรณ์ (๖) ซื้อหุ้นของธนาคารซึ่งมีวัตถุประสงค์เพื่อให้ความช่วยเหลือทางการเงินแก่สหกรณ์ (๗) ซื้อหุ้นหรือหุ้นกู้ของชุมนุมสหกรณ์ (๘) ซื้อหุ้นของสหกรณ์อื่น
sectionNo: 21
content: หรือของสถาบันซึ่งประกอบธุรกิจอันทำให้เกิดความสะดวกหรือส่งเสริมความเจริญแก่กิจการของสหกรณ์ โดยได้รับความเห็นชอบจากนายทะเบียนสหกรณ์ (๙) ดำเนินธุรกิจและการค้าเพื่อประโยชน์ของสมาชิก (๑๐) ให้การสงเคราะห์ตามสมควรแก่สมาชิกและครอบครัวที่ต้องภัยพิบัติเกี่ยวกับอาชีพ (๑๑) ให้ความช่วยเหลือทางวิชาการแก่สมาชิก
sectionNo: 21
content: (๑๒) ขอหรือรับความช่วยเหลือทางวิชาการจากทางราชการ หน่วยงานของต่างประเทศหรือบุคคลอื่นใด ทั้งนี้ให้เป็นไปตามนโยบายหรือแนวทางดำเนินงานตามที่นายทะเบียนสหกรณ์กำหนด (๑๓) ดำเนินกิจการอย่างอื่นบรรดาที่เกี่ยวกับหรือเนื่องในการจัดให้สำเร็จตามวัตถุประสงค์ของสหกรณ์
sectionNo: 22
content: มาตรา ๒๒ การกู้ยืมเงินหรือการค้ำประกันของสหกรณ์จำกัด จะต้องจำกัดอยู่ภายในวงเงินซึ่งนายทะเบียนสหกรณ์เห็นชอบ
sectionNo: 23
content: มาตรา ๒๓ การรับเงินอุดหนุนหรือทรัพย์สินจากทางราชการ หน่วยงานของต่างประเทศหรือบุคคลอื่นใด ถ้าการให้เงินอุดหนุนหรือทรัพย์สินนั้นกำหนดไว้เพื่อการใดให้ใช้เพื่อการนั้น แต่ถ้ามิได้กำหนดไว้ ให้จัดสรรเงินอุดหนุนหรือทรัพย์สินนั้นเป็นเงินสำรองของสหกรณ์จำกัด
sectionNo: 24
content: มาตรา ๒๔ ให้มีคณะกรรมการดำเนินการของสหกรณ์จำกัดคณะหนึ่งประกอบด้วยกรรมการซึ่งที่ประชุมใหญ่เลือกตั้งจากสมาชิก เป็นผู้ดำเนินกิจการและเป็นผู้แทนสหกรณ์จำกัดในกิจการอันเกี่ยวกับบุคคลภายนอก เพื่อการนี้คณะกรรมการจะมอบหมายให้กรรมการคนหนึ่งหรือหลายคนทำการแทนก็ได้
sectionNo: 25
content: มาตรา ๒๕ สหกรณ์จำกัดอาจมีผู้ตรวจสอบกิจการคนหนึ่งหรือหลายคน ซึ่งที่ประชุมใหญ่เลือกตั้งจากสมาชิกหรือบุคคลภายนอก เพื่อดำเนินการตรวจสอบกิจการของสหกรณ์จำกัดแล้วทำรายงานเสนอต่อที่ประชุมใหญ่
sectionNo: 26
content: มาตรา ๒๖ สหกรณ์จำกัดใดที่มีสมาชิกเกินกว่าห้าร้อยคนจะกำหนดในข้อบังคับให้มีการประชุมใหญ่ประกอบด้วยผู้แทนสมาชิกก็ได้วิธีการเลือกตั้งผู้แทนสมาชิก จำนวนผู้แทนสมาชิก และการดำรงตำแหน่งให้เป็นไปตามที่กำหนดในข้อบังคับ
sectionNo: 27
content: มาตรา ๒๗ ให้คณะผู้จัดตั้งสหกรณ์จำกัดนัดสมาชิกมาประชุมกันเป็นการประชุมใหญ่สามัญครั้งแรกภายในเก้าสิบวันนับแต่วันที่จดทะเบียนสหกรณ์จำกัดเพื่อตั้งคณะกรรมการและมอบหมายการทั้งปวงให้แก่คณะกรรมการ การประชุมใหญ่สามัญครั้งต่อไป
sectionNo: 27
content: ให้คณะกรรมการเรียกประชุมอย่างน้อยปีละหนึ่งครั้งภายในหนึ่งร้อยห้าสิบวันนับแต่วันสิ้นปีทางบัญชีของสหกรณ์นั้น
sectionNo: 28
content: มาตรา ๒๘ คณะกรรมการจะเรียกประชุมใหญ่วิสามัญเมื่อใดก็สุดแต่จะเห็นสมควร แต่ถ้านายทะเบียนสหกรณ์มีหนังสือแจ้งให้เรียกประชุมใหญ่วิสามัญ หรือในกรณีที่สหกรณ์จำกัดขาดทุนเกินกึ่งของจำนวนทุนเรือนหุ้นที่ชำระแล้วต้องเรียกประชุมใหญ่วิสามัญโดยมิชักช้า สมาชิกซึ่งมีจำนวนไม่น้อยกว่าหนึ่งในห้าของจำนวนสมาชิกทั้งหมด
sectionNo: 28
content: หรือไม่น้อยกว่าห้าสิบคน หรือผู้แทนสมาชิกในกรณีที่มีผู้แทนสมาชิกตามมาตรา ๒๖ ซึ่งมีจำนวนไม่น้อยกว่าหนึ่งในห้าของจำนวนผู้แทนสมาชิกทั้งหมด หรือไม่น้อยกว่ายี่สิบห้าคนลงลายมือชื่อทำหนังสือร้องขอเพื่อการใดการหนึ่งต่อคณะกรรมการให้เรียกประชุมใหญ่วิสามัญเมื่อใดก็ได้
sectionNo: 28
content: ในกรณีที่สมาชิกหรือผู้แทนสมาชิกของสหกรณ์จำกัดเป็นผู้ร้องขอให้เรียกประชุมใหญ่วิสามัญ ให้คณะกรรมการเรียกประชุมใหญ่วิสามัญภายในสามสิบวันนับแต่วันที่รับคำร้องขอถ้าคณะกรรมการไม่เรียกประชุมใหญ่วิสามัญภายในกำหนดระยะเวลาดังกล่าว
sectionNo: 28
content: ให้นายทะเบียนสหกรณ์หรือผู้ที่นายทะเบียนสหกรณ์มอบหมายมีอำนาจเรียกประชุมใหญ่วิสามัญได้ภายในระยะเวลาตามที่เห็นสมควร
sectionNo: 29
content: มาตรา ๒๙ การประชุมใหญ่ของสหกรณ์จำกัดต้องมีสมาชิกมาประชุมไม่น้อยกว่ากึ่งจำนวนของสมาชิกทั้งหมดหรือไม่น้อยกว่าหนึ่งร้อยคน แต่ถ้าที่ประชุมใหญ่ประกอบด้วยผู้แทนสมาชิกต้องมีผู้แทนสมาชิกมาประชุมไม่น้อยกว่ากึ่งจำนวนของผู้แทนสมาชิกทั้งหมดหรือไม่น้อยกว่าห้าสิบคน จึงจะเป็นองค์ประชุม
sectionNo: 30
content: มาตรา ๓๐ ในการประชุมใหญ่ของสหกรณ์จำกัด ถ้าสมาชิกหรือผู้แทนสมาชิกแล้วแต่กรณี มาประชุมไม่ครบองค์ประชุม ให้นัดประชุมใหญ่อีกครั้งหนึ่งภายในสิบสี่วันนับแต่วันที่นัดประชุมครั้งแรก ในการประชุมครั้งหลังนี้ ถ้ามิใช่การประชุมใหญ่วิสามัญที่สมาชิกร้องขอให้เรียกประชุมแล้ว เมื่อมีสมาชิกหรือผู้แทนสมาชิก
sectionNo: 30
content: แล้วแต่กรณี มาประชุมไม่น้อยกว่าหนึ่งในสิบของจำนวนสมาชิกหรือผู้แทนสมาชิกทั้งหมด หรือไม่น้อยกว่าสิบคน ก็ให้ถือเป็นองค์ประชุม สมาชิกคนหนึ่งแม้จะถือหุ้นจำนวนเท่าใดก็ตาม ให้มีเสียงหนึ่งในการลงคะแนนถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด
sectionNo: 30
content: การวินิจฉัยชี้ขาดของที่ประชุมใหญ่ให้ถือเสียงข้างมาก เว้นแต่ในกรณีดังต่อไปนี้ ให้ถือเสียงสองในสามของจำนวนสมาชิกที่มาประชุม (๑) การแก้ไขเพิ่มเติมข้อบังคับ (๒) การเลิกสหกรณ์จำกัด (๓) การอื่นใดที่ข้อบังคับกำหนดให้ใช้เสียงสองในสามของจำนวนสมาชิกที่มาประชุม ในการประชุมใหญ่
sectionNo: 30
content: สมาชิกหรือผู้แทนสมาชิกจะมอบอำนาจให้ผู้อื่นมาประชุมแทนตนไม่ได้
sectionNo: 31
content: มาตรา ๓๑ ในการจัดสรรกำไรสุทธิประจำปีของสหกรณ์จำกัด ให้จัดสรรเป็นเงินสำรองไม่น้อยกว่าร้อยละสิบของกำไรสุทธิ และเป็นค่าบำรุงสันนิบาตสหกรณ์แห่งประเทศไทยร้อยละห้าของกำไรสุทธิ แต่ต้องไม่เกินห้าพันบาท กำไรสุทธิประจำปีที่เหลือจากการจัดสรรเป็นเงินสำรองและค่าบำรุงสันนิบาตสหกรณ์แห่งประเทศไทยแล้ว
sectionNo: 31
content: ที่ประชุมใหญ่อาจจัดสรรได้ดังต่อไปนี้ (๑) จ่ายเป็นเงินปันผลตามหุ้นที่ชำระแล้วตามที่กำหนดในข้อบังคับแต่ไม่เกินอัตราร้อยละแปดต่อปี (๒) จ่ายเป็นเงินเฉลี่ยคืนให้แก่สมาชิกตามส่วนธุรกิจที่สมาชิกได้ทำไว้กับสหกรณ์จำกัดในระหว่างปีตามที่กำหนดในข้อบังคับ (๓)
sectionNo: 31
content: จ่ายเป็นเงินโบนัสแก่กรรมการและเจ้าหน้าที่ของสหกรณ์จำกัดตามที่กำหนดในข้อบังคับแต่ไม่เกินร้อยละสิบของกำไรสุทธิ (๔) จ่ายเป็นทุนสะสมไว้เพื่อดำเนินการอย่างหนึ่งอย่างใดของสหกรณ์จำกัดตามที่กำหนดในข้อบังคับ
sectionNo: 32
content: มาตรา ๓๒ เงินสำรองตามมาตรา ๓๑ จะถอนจากบัญชีเงินสำรองได้เพื่อชดเชยการขาดทุนเท่านั้น
sectionNo: 33
content: มาตรา ๓๓ เงินของสหกรณ์จำกัดนั้น สหกรณ์อาจฝากหรือลงทุนได้ดังต่อไปนี้ (๑) ฝากในธนาคารซึ่งมีวัตถุประสงค์เพื่อให้ความช่วยเหลือทางการเงินแก่สหกรณ์ หรือในธนาคารออมสินหรือชุมนุมสหกรณ์ (๒) ฝากในสหกรณ์อื่น หรือในธนาคารใด ๆ ในกรณีที่ไม่มีธนาคารตาม (๑) ในท้องที่นั้น โดยได้รับความเห็นชอบจากนายทะเบียนสหกรณ์ (๓)
sectionNo: 33
content: ซื้อหลักทรัพย์ของรัฐบาล
sectionNo: 34
content: มาตรา ๓๔ ให้สหกรณ์จำกัดซึ่งมีวัตถุประสงค์เพื่อการขายผลิตผลการเกษตรที่สมาชิกผลิตขึ้น ซื้อหรือรวบรวมผลิตผลจากสมาชิกก่อนผู้อื่น
sectionNo: 3
content: หมวด ๓ การควบคุมสหกรณ์จำกัด
sectionNo: 35
content: มาตรา ๓๕ นายทะเบียนสหกรณ์ รองนายทะเบียนสหกรณ์ ผู้ตรวจการสหกรณ์ผู้สอบบัญชี หรือพนักงานเจ้าหน้าที่ซึ่งนายทะเบียนสหกรณ์มอบหมาย มีอำนาจออกคำสั่งเป็นหนังสือให้คณะกรรมการ ผู้ตรวจสอบกิจการ พนักงานอื่น สมาชิกหรือผู้แทนสมาชิกของสหกรณ์จำกัด มาชี้แจงข้อเท็จจริงเกี่ยวกับกิจการของสหกรณ์จำกัด
sectionNo: 35
content: หรือให้ส่งเอกสารเกี่ยวกับการดำเนินงานหรือรายงานการประชุมของสหกรณ์จำกัดได้
sectionNo: 36
content: มาตรา ๓๖ เพื่อปฏิบัติการตามพระราชบัญญัตินี้ ให้นายทะเบียนสหกรณ์ รองนายทะเบียนสหกรณ์ ผู้ตรวจการสหกรณ์ ผู้สอบบัญชี หรือพนักงานเจ้าหน้าที่ซึ่งนายทะเบียนสหกรณ์มอบหมาย มีอำนาจเข้าไปตรวจสอบในสำนักงานของสหกรณ์จำกัด ในระหว่างเวลาทำงานของสหกรณ์จำกัดได้ ให้ผู้ซึ่งเกี่ยวข้องอำนวยความสะดวกหรือช่วยเหลือ
sectionNo: 36
content: หรือให้คำชี้แจงแก่ผู้ปฏิบัติการตามสมควร ให้ผู้ปฏิบัติการตามวรรคหนึ่ง แสดงบัตรประจำตัวต่อผู้ซึ่งเกี่ยวข้อง บัตรประจำตัวตามวรรคสองให้เป็นไปตามแบบที่รัฐมนตรีกำหนด
sectionNo: 37
content: มาตรา ๓๗ ให้สหกรณ์จำกัดจัดทำทะเบียนดังต่อไปนี้ (๑) ทะเบียนสมาชิกซึ่งอย่างน้อยต้องมีรายการ (ก) ชื่อ ประเภท และที่ตั้งสำนักงานของสหกรณ์จำกัด (ข) ชื่อ สัญชาติ และที่อยู่ของสมาชิก (ค) วันที่เข้าเป็นสมาชิก (๒) ทะเบียนหุ้นซึ่งอย่างน้อยต้องมีรายการ (ก) ชื่อ ประเภท และที่ตั้งสำนักงานของสหกรณ์จำกัด (ข)
sectionNo: 37
content: ชื่อของสมาชิกซึ่งถือหุ้น มูลค่าหุ้น จำนวนหุ้น และเงินค่าหุ้นที่ชำระแล้ว (ค) วันที่ถือหุ้น ให้สหกรณ์จำกัดเก็บรักษาทะเบียนตาม (๑) และ (๒) ไว้ที่สำนักงานของสหกรณ์จำกัด และให้ส่งสำเนาทะเบียนนั้นแก่นายทะเบียนสหกรณ์ภายในเก้าสิบวันนับแต่วันที่จดทะเบียน
sectionNo: 37
content: เมื่อมีการเปลี่ยนแปลงรายการในทะเบียนสมาชิกหรือทะเบียนหุ้น ให้แจ้งการเปลี่ยนแปลงต่อนายทะเบียนสหกรณ์ภายในเก้าสิบวันนับแต่วันที่มีการเปลี่ยนแปลง
sectionNo: 38
content: มาตรา ๓๘ ให้สหกรณ์จำกัดจัดทำงบดุลอย่างน้อยครั้งหนึ่งทุกรอบสิบสองเดือน อันจัดว่าเป็นรอบปีทางบัญชีของสหกรณ์จำกัด งบดุลนั้นต้องมีรายการแสดงทรัพย์สินและหนี้สินของสหกรณ์จำกัด กับทั้งบัญชีกำไรขาดทุนตามแบบที่นายทะเบียนสหกรณ์กำหนด
sectionNo: 38
content: งบดุลนั้นต้องทำให้แล้วเสร็จและจัดให้มีผู้สอบบัญชีตรวจสอบแล้วนำเสนอเพื่ออนุมัติในที่ประชุมใหญ่ของสหกรณ์จำกัดภายในหนึ่งร้อยห้าสิบวันนับแต่วันสิ้นปีทางบัญชี
sectionNo: 39
content: มาตรา ๓๙ ให้สหกรณ์จำกัดจัดทำรายงานประจำปีแสดงผลการดำเนินงานของสหกรณ์จำกัดเสนอต่อที่ประชุมใหญ่ในคราวที่เสนองบดุล และให้ส่งสำเนารายงานกับงบดุลไปยังนายทะเบียนสหกรณ์ภายในสามสิบวันนับแต่วันที่มีการประชุม
sectionNo: 40
content: มาตรา ๔๐ ให้สหกรณ์จำกัดเก็บรักษารายงานประจำปีแสดงผลการดำเนินงานของสหกรณ์จำกัด งบดุล พร้อมทั้งข้อบังคับ และกฎหมายว่าด้วยสหกรณ์ไว้ที่สำนักงานของสหกรณ์จำกัด เพื่อให้สมาชิกขอตรวจดูได้
sectionNo: 41
content: มาตรา ๔๑ ในกรณีที่มีการแก้ไขเพิ่มเติมข้อบังคับ ให้สหกรณ์จำกัดจดทะเบียนการแก้ไขเพิ่มเติมข้อบังคับนั้นต่อนายทะเบียนสหกรณ์ภายในสามสิบวันนับแต่วันที่ประชุมใหญ่ลงมติ แต่ถ้านายทะเบียนสหกรณ์เห็นว่าการแก้ไขเพิ่มเติมข้อบังคับข้อใดขัดต่อมาตรา ๑๑ ก็ให้นายทะเบียนสหกรณ์สั่งให้แก้ไข
sectionNo: 41
content: ถ้าไม่แก้ไขก็ให้สั่งไม่รับจดทะเบียนการแก้ไขเพิ่มเติมข้อบังคับข้อนั้น ในกรณีที่มีการแก้ไขเพิ่มเติมข้อบังคับโดยการเปลี่ยนชื่อให้สหกรณ์จำกัดนั้นคืนใบสำคัญรับจดทะเบียนตามมาตรา ๑๘ และให้นายทะเบียนสหกรณ์ออกใบสำคัญรับจดทะเบียนการเปลี่ยนชื่อให้แก่สหกรณ์จำกัดด้วย การเปลี่ยนชื่อของสหกรณ์จำกัดนั้น
sectionNo: 41
content: ย่อมไม่กระทบกระเทือนถึงสิทธิหรือความรับผิดใด ๆ ของสหกรณ์จำกัด
sectionNo: 42
content: มาตรา ๔๒ สหกรณ์จำกัดอาจเปลี่ยนประเภทของสหกรณ์ได้โดยการแก้ไขเพิ่มเติมข้อบังคับ เมื่อที่ประชุมใหญ่ได้มีมติให้เปลี่ยนประเภทของสหกรณ์แล้ว ให้สหกรณ์จำกัดแจ้งเป็นหนังสือไปยังเจ้าหนี้ทั้งปวงของสหกรณ์จำกัด และให้ปิดประกาศหนังสือดังกล่าวไว้ที่สำนักงานของสหกรณ์จำกัด
sectionNo: 42
content: ที่ทำการสหกรณ์และที่ว่าการอำเภอแห่งท้องที่ที่สหกรณ์จำกัดนั้นตั้งอยู่ ถ้าเจ้าหนี้มีข้อคัดค้าน ก็ให้ส่งคำคัดค้านไปยังสหกรณ์จำกัดภายในหกสิบวันนับแต่วันที่ได้รับแจ้ง ถ้าไม่มีเจ้าหนี้คัดค้านภายในกำหนดเวลาดังกล่าว ก็ให้ถือว่าไม่มีการคัดค้านและสหกรณ์จำกัดอาจจดทะเบียนแก้ไขเพิ่มเติมข้อบังคับตามมาตรา ๔๑ ได้
sectionNo: 42
content: ถ้ามีเจ้าหนี้คัดค้าน สหกรณ์จำกัดจะจดทะเบียนแก้ไขเพิ่มเติมข้อบังคับเมื่อได้ชำระหนี้หรือได้ให้ประกันการชำระหนี้รายนั้นแล้ว ในการขอจดทะเบียนแก้ไขเพิ่มเติมข้อบังคับตามมาตรา ๔๑ ให้สหกรณ์จำกัดยื่นหนังสือรับรองด้วยว่า
sectionNo: 42
content: ได้แจ้งไปยังเจ้าหนี้ทั้งปวงนั้นแล้วไม่มีผู้ใดคัดค้านภายในเวลาที่กำหนดหรือในกรณีที่มีเจ้าหนี้คัดค้าน สหกรณ์จำกัดได้ชำระหนี้หรือได้ให้ประกันการชำระหนี้รายนั้นแล้ว
sectionNo: 43
content: มาตรา ๔๓ ในกรณีที่กรรมการ ผู้จัดการ หรือพนักงานอื่นของสหกรณ์จำกัดทำให้สหกรณ์จำกัดเสียหาย ถ้าสหกรณ์จำกัดไม่ร้องทุกข์หรือฟ้องคดี ให้นายทะเบียนสหกรณ์ร้องทุกข์หรือฟ้องคดีได้และให้พนักงานอัยการรับว่าต่างให้สหกรณ์จำกัดและให้สหกรณ์จำกัดชดใช้ค่าใช้จ่ายที่เกี่ยวกับการร้องทุกข์
sectionNo: 43
content: ฟ้องคดีหรือการว่าต่างแก่นายทะเบียนสหกรณ์หรือพนักงานอัยการแล้วแต่กรณี
sectionNo: 44
content: มาตรา ๔๔ ให้นายทะเบียนสหกรณ์แต่งตั้งผู้สอบบัญชีเพื่อตรวจสอบบัญชีของสหกรณ์อย่างน้อยปีละครั้ง การตรวจสอบบัญชีนั้น ให้ปฏิบัติตามระเบียบที่นายทะเบียนสหกรณ์กำหนดและให้เสนอรายงานการสอบบัญชีตามแบบที่นายทะเบียนสหกรณ์กำหนด
sectionNo: 45
content: มาตรา ๔๕ ให้นายทะเบียนสหกรณ์แต่งตั้งผู้ตรวจการสหกรณ์เพื่อตรวจสอบกิจการและภาวะการเงินของสหกรณ์ได้ตามที่นายทะเบียนสหกรณ์กำหนด เมื่อตรวจสอบแล้วให้เสนอรายงานการตรวจสอบต่อนายทะเบียนสหกรณ์
sectionNo: 46
content: มาตรา ๔๖ ถ้าที่ประชุมใหญ่ของสหกรณ์จำกัดลงมติอันเป็นการฝ่าฝืนกฎหมายหรือข้อบังคับของสหกรณ์ ให้นายทะเบียนสหกรณ์มีอำนาจสั่งเพิกถอนมตินั้นได้
sectionNo: 47
content: มาตรา ๔๗ ในกรณีที่คณะกรรมการกระทำการไม่ถูกต้องในการปฏิบัติหน้าที่ของตนจนทำให้เสื่อมเสียผลประโยชน์ของสหกรณ์จำกัด หรือสมาชิก หรือสหกรณ์จำกัดมีข้อบกพร่องเกี่ยวกับการเงินหรือการบัญชีตามรายงานการสอบบัญชีตามมาตรา ๔๔ หรือกิจการหรือภาวะการเงินตามรายงานการตรวจสอบตามมาตรา ๔๕ ให้นายทะเบียนสหกรณ์ ผู้สอบบัญชี
sectionNo: 47
content: หรือผู้ตรวจการสหกรณ์ แล้วแต่กรณี ซึ่งเป็นผู้รู้หรือพบข้อบกพร่องนั้นแจ้งเป็นหนังสือ สั่งให้คณะกรรมการดำเนินการแก้ไขข้อบกพร่องตามวิธีการที่นายทะเบียนสหกรณ์กำหนดให้แล้วเสร็จภายในสามสิบวันนับแต่วันที่ได้รับแจ้ง
sectionNo: 47
content: ถ้าไม่แก้ไขให้แล้วเสร็จภายในกำหนดเวลาดังกล่าวโดยไม่มีเหตุผลพอสมควรและนายทะเบียนสหกรณ์เห็นว่ายังไม่สมควรจะสั่งให้เลิกสหกรณ์จำกัดตามมาตรา ๕๑ แล้ว ให้นายทะเบียนสหกรณ์มีอำนาจออกคำสั่งเป็นหนังสือให้ปฏิบัติการดังต่อไปนี้ได้ (๑)
sectionNo: 47
content: ให้คณะกรรมการออกจากตำแหน่งกรรมการทั้งคณะหรือให้กรรมการซึ่งเกี่ยวข้องกับการนั้นออกจากตำแหน่งกรรมการ (๒) ให้ระงับการปฏิบัติบางส่วนที่เป็นเหตุให้เกิดข้อบกพร่องหรือเสื่อมเสียผลประโยชน์ของสหกรณ์จำกัดหรือสมาชิก (๓)
sectionNo: 47
content: ให้หยุดดำเนินการชั่วคราวเพื่อปฏิบัติการแก้ไขข้อบกพร่องนั้นให้แล้วเสร็จตามวิธีการภายในระยะเวลาที่นายทะเบียนสหกรณ์กำหนด
sectionNo: 48
content: มาตรา ๔๘ ให้กรณีที่นายทะเบียนสหกรณ์สั่งให้คณะกรรมการออกจากตำแหน่งกรรมการทั้งคณะ ให้นายทะเบียนสหกรณ์ตั้งคณะกรรมการชั่วคราวขึ้นคณะหนึ่ง มีอำนาจและหน้าที่เช่นเดียวกับคณะกรรมการและให้อยู่ในตำแหน่งไม่เกินหนึ่งร้อยแปดสิบวันนับแต่วันที่แต่งตั้ง
sectionNo: 48
content: ให้คณะกรรมการชั่วคราวได้รับค่าตอบแทนเช่นเดียวกับที่คณะกรรมการได้รับ ก่อนที่จะพ้นจากตำแหน่งกรรมการให้คณะกรรมการชั่วคราวจัดให้มีการประชุมใหญ่เพื่อเลือกตั้งกรรมการขึ้นใหม่ทั้งคณะตามวิธีการที่กำหนดในข้อบังคับ
sectionNo: 49
content: มาตรา ๔๙ ในกรณีที่นายทะเบียนสหกรณ์สั่งให้กรรมการบางคนออกจากตำแหน่งกรรมการ ให้นายทะเบียนสหกรณ์ตั้งสมาชิกเป็นกรรมการแทน และให้ผู้ซึ่งเป็นกรรมการใหม่นี้ดำรงตำแหน่งกรรมการเท่าระยะเวลาของผู้ซึ่งตนแทน
sectionNo: 4
content: หมวด ๔ การเลิกสหกรณ์จำกัด
sectionNo: 50
content: มาตรา ๕๐ สหกรณ์จำกัดย่อมเลิกด้วยเหตุหนึ่งเหตุใดดังต่อไปนี้ (๑) ถ้ามีข้อบังคับกำหนดให้เลิกในกรณีใด เมื่อมีกรณีนั้น (๒) เมื่อสหกรณ์จำกัดมีจำนวนสมาชิกเหลือน้อยกว่าสิบคน (๓) เมื่อที่ประชุมใหญ่ลงมติให้เลิก (๔) เมื่อล้มละลาย (๕) เมื่อนายทะเบียนสหกรณ์สั่งให้เลิกตามมาตรา ๕๑ ให้สหกรณ์จำกัดที่เลิกตาม (๑) (๒)
sectionNo: 50
content: (๓) หรือ (๔) แจ้งให้นายทะเบียนสหกรณ์ทราบภายในสิบห้าวันนับแต่วันที่เลิกให้นายทะเบียนสหกรณ์ปิดประกาศการเลิกสหกรณ์นั้น และให้นำความในมาตรา ๔๒ วรรคสอง เกี่ยวกับการปิดประกาศมาใช้บังคับโดยอนุโลม
sectionNo: 51
content: มาตรา ๕๑ นายทะเบียนสหกรณ์มีอำนาจสั่งเลิกสหกรณ์จำกัดได้เมื่อปรากฏว่า (๑) สมาชิกเกินกว่ากึ่งหนึ่งของจำนวนสมาชิกทั้งหมดแจ้งเป็นหนังสือต่อนายทะเบียนสหกรณ์ขอให้เลิกสหกรณ์จำกัดโดยแสดงเหตุผลที่ขอให้เลิกอย่างละเอียด (๒) สหกรณ์จำกัดไม่เริ่มดำเนินกิจการภายในหนึ่งปีนับแต่วันที่จดทะเบียน
sectionNo: 51
content: หรือหยุดดำเนินกิจการติดต่อกันเป็นเวลาสองปี นับแต่วันที่หยุดดำเนินกิจการ (๓) สหกรณ์จำกัดไม่อาจดำเนินกิจการให้เป็นผลดีหรือการดำเนินการของสหกรณ์จำกัดก่อให้เกิดความเสียหายแก่สหกรณ์หรือประโยชน์ส่วนรวม
sectionNo: 52
content: มาตรา ๕๒ สหกรณ์จำกัดที่ถูกสั่งเลิกตามมาตรา ๕๑ (๒) หรือ (๓) มีสิทธิอุทธรณ์ต่อรัฐมนตรีโดยยื่นอุทธรณ์ต่อนายทะเบียนสหกรณ์ภายในสามสิบวันนับแต่วันที่ได้รับ คำสั่งคำวินิจฉัยของรัฐมนตรีให้เป็นที่สุด
sectionNo: 53
content: มาตรา ๕๓ เมื่อสหกรณ์จำกัดใดเลิกไปด้วยเหตุหนึ่งเหตุใดตามที่ระบุไว้ในมาตรา ๕๐ ให้จัดการชำระบัญชีตามบทบัญญัติในส่วนที่ ๕ ว่าด้วยการชำระบัญชี
sectionNo: 2
content: ส่วนที่ ๒ สหกรณ์ไม่จำกัด
sectionNo: 1
content: หมวด ๑ การจดทะเบียนสหกรณ์ไม่จำกัด การดำเนินงาน และการควบคุมสหกรณ์ไม่จำกัด
sectionNo: 54
content: มาตรา ๕๔ คณะบุคคลซึ่งมีจำนวนไม่น้อยกว่าสิบคนจะจดทะเบียนเป็นสหกรณ์ไม่จำกัดตามมาตรา ๗ (๒) ได้ ต้อง (๑) มีกิจการร่วมกันตามประเภทสหกรณ์ที่ขอจดทะเบียนและในการดำเนินกิจการร่วมกันนั้นมีวัตถุประสงค์เพื่อช่วยเหลือซึ่งกันและกัน (๒)
sectionNo: 54
content: เป็นบุคคลธรรมดาบรรลุนิติภาวะมีคุณสมบัติตามที่กำหนดในข้อบังคับประกอบอาชีพตามที่รัฐมนตรีประกาศกำหนด และสมัครใจเป็นสมาชิกสหกรณ์ (๓) มีข้อบังคับถูกต้องตามมาตรา ๕๕
sectionNo: 55
content: มาตรา ๕๕ ข้อบังคับสหกรณ์ไม่จำกัดอย่างน้อยต้องมีรายการตามมาตรา ๑๔ (๑) (๒) (๓) (๔) (๖) (๗) (๘) และ (๙)
sectionNo: 56
content: มาตรา ๕๖ ให้นำความในมาตรา ๑๒ มาใช้บังคับโดยอนุโลมแก่การขอจดทะเบียนสหกรณ์ไม่จำกัด
sectionNo: 57
content: มาตรา ๕๗ การรับจดทะเบียนสหกรณ์ไม่จำกัด จะกระทำได้ต่อเมื่อสมาชิกทุกคนมีถิ่นที่อยู่ในตำบลเดียวกันหรือตำบลใกล้เคียงกัน ตามที่นายทะเบียนสหกรณ์เห็นสมควร และให้นำความในมาตรา ๑๓ มาตรา ๑๕ และมาตรา ๑๖ มาใช้บังคับแก่การรับจดทะเบียนและการอุทธรณ์ของสหกรณ์ไม่จำกัดโดยอนุโลม
sectionNo: 58
content: มาตรา ๕๘ สหกรณ์ไม่จำกัดที่จดทะเบียนแล้วเป็นนิติบุคคล และให้นายทะเบียนสหกรณ์ออกใบสำคัญรับจดทะเบียนนั้นแก่สหกรณ์ไม่จำกัด และให้ถือว่าผู้ลงชื่อขอจดทะเบียนสหกรณ์ไม่จำกัดและผู้ที่มีชื่ออยู่ในบัญชีรายชื่อตามมาตรา ๕๖ เป็นสมาชิกสหกรณ์ไม่จำกัดนับตั้งแต่วันที่นายทะเบียนสหกรณ์รับจดทะเบียนเป็นสหกรณ์ไม่จำกัด
sectionNo: 58
content: ในกรณีที่มีผู้ขอเข้าเป็นสมาชิกสหกรณ์ไม่จำกัดภายหลังที่สหกรณ์ไม่จำกัดได้จดทะเบียนแล้ว ให้ถือว่าได้เป็นสมาชิกเมื่อที่ประชุมใหญ่ได้รับรองการเป็นสมาชิก
sectionNo: 59
content: มาตรา ๕๙ การประชุมใหญ่สามัญ และการประชุมใหญ่วิสามัญของสหกรณ์ไม่จำกัด ให้นำความในมาตรา ๒๗ และมาตรา ๒๘ มาใช้บังคับโดยอนุโลม เว้นแต่การประชุมใหญ่สามัญให้คณะกรรมการเรียกประชุมอย่างน้อยปีละสองครั้ง การประชุมใหญ่ของสหกรณ์ไม่จำกัดต้องมีสมาชิกมาประชุมไม่น้อยกว่าสองในสามของจำนวนสมาชิกทั้งหมด
sectionNo: 59
content: จึงจะเป็นองค์ประชุม
sectionNo: 60
content: มาตรา ๖๐ ในการประชุมใหญ่ของสหกรณ์ไม่จำกัด ถ้ามีสมาชิกมาประชุมไม่ครบองค์ประชุมให้นัดประชุมใหญ่อีกครั้งหนึ่ง ภายในสิบสี่วันนับแต่วันที่นัดประชุมครั้งแรก ในการประชุมครั้งหลังนี้ ถ้ามิใช่การประชุมใหญ่วิสามัญที่สมาชิกร้องขอให้เรียกประชุมแล้ว
sectionNo: 60
content: เมื่อมีสมาชิกมาประชุมไม่น้อยกว่าหนึ่งในสี่ของจำนวนสมาชิกทั้งหมดหรือไม่น้อยกว่าสิบคน ก็ให้ถือเป็นองค์ประชุม สมาชิกคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด การวินิจฉัยชี้ขาดของที่ประชุมใหญ่ให้ถือเสียงข้างมาก
sectionNo: 60
content: เว้นแต่ในกรณีดังต่อไปนี้ให้ถือเสียงสองในสามของจำนวนสมาชิกที่มาประชุม (๑) การรับสมาชิกใหม่ (๒) การแก้ไขเพิ่มเติมข้อบังคับ (๓) การเลิกสหกรณ์ไม่จำกัด (๔) การอื่นใดที่ข้อบังคับกำหนดให้ใช้เสียงสองในสามของจำนวนสมาชิกที่มาประชุมในการประชุมใหญ่ สมาชิกจะมอบอำนาจให้ผู้อื่นมาประชุมแทนตนไม่ได้
sectionNo: 61
content: มาตรา ๖๑ ในการจัดสรรกำไรสุทธิประจำปีของสหกรณ์ไม่จำกัด ให้จัดสรรดังต่อไปนี้ (๑) ร้อยละห้า เป็นทุนเพื่อสาธารณประโยชน์ของสหกรณ์ไม่จำกัด (๒) ร้อยละห้า สมทบทุนกลางของบรรดาสหกรณ์ไม่จำกัด (๓) ร้อยละห้า เป็นค่าบำรุงสันนิบาตสหกรณ์แห่งประเทศไทย แต่ต้องไม่เกินห้าพันบาท
sectionNo: 61
content: ส่วนที่เกินห้าพันบาทให้นำไปสมทบเงินสำรองของสหกรณ์ไม่จำกัด (๔) ไม่น้อยกว่าร้อยละแปดสิบห้า เป็นเงินสำรองของสหกรณ์ไม่จำกัด
sectionNo: 62
content: มาตรา ๖๒ เงินสำรองตามมาตรา ๖๑ (๔) จะถอนจากบัญชีเงินสำรองได้เพื่อชดเชยการขาดทุนเท่านั้น
sectionNo: 63
content: มาตรา ๖๓ ทุนเพื่อสาธารณประโยชน์ของสหกรณ์ไม่จำกัดตามมาตรา ๖๑ (๑) นั้น จะจ่ายได้เฉพาะเพื่อการอันเป็นสาธารณประโยชน์ในท้องถิ่น การส่งเสริมกิจการสหกรณ์หรือการศึกษาอบรมทางสหกรณ์ ทั้งนี้ตามที่ได้รับอนุมัติจากที่ประชุมใหญ่ และได้รับความเห็นชอบจากนายทะเบียนสหกรณ์
sectionNo: 63
content: รองนายทะเบียนสหกรณ์หรือพนักงานเจ้าหน้าที่ซึ่งได้รับมอบหมายจากนายทะเบียนสหกรณ์
sectionNo: 64
content: มาตรา ๖๔ ทุนกลางของบรรดาสหกรณ์ไม่จำกัดตามมาตรา ๖๑ (๒) นั้นให้กระทรวงพัฒนาการแห่งชาติจัดการฝากไว้ที่ธนาคารตามมาตรา ๓๓ (๑) หรือลงทุนตามระเบียบที่กระทรวงพัฒนาการแห่งชาติกำหนด
sectionNo: 64
content: หากปรากฏว่าสหกรณ์ไม่จำกัดรายใดมีหนี้สินมากและเมื่อพิจารณามูลเหตุของหนี้สินและฐานะความเป็นอยู่ของสมาชิกไม่สมควรให้สมาชิกออกส่วนสมทบทั้งหมดหรือบางส่วนเข้าในทรัพย์สินของสหกรณ์ไม่จำกัดเพื่อชำระหนี้สิน ให้นายทะเบียนสหกรณ์มีอำนาจถอนเงินส่วนใดส่วนหนึ่งจากทุนนี้
sectionNo: 64
content: เพื่อชำระหนี้สินของสหกรณ์ไม่จำกัดนั้นแก่เจ้าหนี้ได้ตามที่เห็นสมควร แต่ต้องได้รับอนุญาตจากรัฐมนตรีก่อน ดอกผลที่เกิดขึ้นจากทุนกลางให้สมทบเป็นทุนกลางด้วย ทุนสหกรณ์กลางที่ได้ตั้งไว้แล้วตามมาตรา ๑๙ ตรี (๒) แห่งพระราชบัญญัติสหกรณ์ พุทธศักราช ๒๔๗๑ ซึ่งแก้ไขเพิ่มเติมโดยพระราชบัญญัติสหกรณ์ แก้ไขเพิ่มเติม
sectionNo: 64
content: พุทธศักราช ๒๔๗๗ รวมทั้งดอกผลที่เกิดขึ้นนั้น ให้ถือเป็นทุนกลางตามวรรคหนึ่ง
sectionNo: 65
content: มาตรา ๖๕ เงินของสหกรณ์ไม่จำกัดนั้น อาจฝากหรือลงทุนตามที่กำหนดไว้ในมาตรา ๓๓
sectionNo: 66
content: มาตรา ๖๖ ให้สหกรณ์ไม่จำกัดซึ่งมีวัตถุประสงค์เพื่อการขายผลิตผลการเกษตรที่สมาชิกผลิตขึ้นซื้อหรือรวบรวมผลิตผลจากสมาชิกก่อนผู้อื่น
sectionNo: 67
content: มาตรา ๖๗ ให้สหกรณ์ไม่จำกัดจัดทำทะเบียนสมาชิกและให้นำความในมาตรา ๓๗ เกี่ยวกับทะเบียนสมาชิกและการเปลี่ยนแปลงรายการในทะเบียนสมาชิกมาใช้บังคับโดยอนุโลม
sectionNo: 68
content: มาตรา ๖๘ สหกรณ์ไม่จำกัดอาจเปลี่ยนเป็นสหกรณ์จำกัดได้ โดยดำเนินการดังต่อไปนี้ (๑) แก้ไขเพิ่มเติมข้อบังคับให้มีรายการตามที่มาตรา ๑๔ กำหนด (๒) ให้ที่ประชุมใหญ่ลงมติกำหนดเงินสำรองของสหกรณ์ไม่จำกัดเป็นเงินสำรองของสหกรณ์จำกัด เมื่อได้ดำเนินการตาม (๑) และ (๒) แล้ว
sectionNo: 68
content: ให้สหกรณ์ไม่จำกัดแจ้งไปยังเจ้าหนี้เพื่อให้เจ้าหนี้คัดค้านและให้นำความในมาตรา ๔๒ มาใช้บังคับโดยอนุโลม
sectionNo: 69
content: มาตรา ๖๙ นอกจากที่บัญญัติไว้ในหมวดนี้แล้ว การจดทะเบียน การดำเนินงานและการควบคุมของสหกรณ์ไม่จำกัด ให้นำบทบัญญัติในส่วนที่ ๑ ว่าด้วยสหกรณ์จำกัดมาใช้บังคับโดยอนุโลม
sectionNo: 2
content: หมวด ๒ การเลิกสหกรณ์ไม่จำกัด
sectionNo: 70
content: มาตรา ๗๐ สหกรณ์ไม่จำกัดย่อมเลิกด้วยเหตุหนึ่งเหตุใดตามที่ระบุไว้ในมาตรา ๕๐ หรือนายทะเบียนสหกรณ์สั่งให้เลิกตามเหตุที่ระบุไว้ในมาตรา ๕๑
sectionNo: 71
content: มาตรา ๗๑ ให้นำความในมาตรา ๕๐ วรรคสอง และมาตรา ๕๒ เกี่ยวกับการเลิกและการอุทธรณ์ของสหกรณ์จำกัดมาใช้บังคับโดยอนุโลมแก่สหกรณ์ไม่จำกัด ส่วนการชำระบัญชีนั้นให้เป็นไปตามบทบัญญัติในส่วนที่ ๕ ว่าด้วยการชำระบัญชี
sectionNo: 3
content: ส่วนที่ ๓ ชุมนุมสหกรณ์
sectionNo: 72
content: มาตรา ๗๒ สหกรณ์ตั้งแต่สามสหกรณ์ขึ้นไป ที่ประสงค์จะร่วมกันดำเนินกิจการเพื่อให้เกิดประโยชน์ตามวัตถุประสงค์ของสหกรณ์ที่เข้าร่วมกันนั้น อาจรวมกันจัดตั้งเป็นชุมนุมสหกรณ์ได้
sectionNo: 73
content: มาตรา ๗๓ การจัดตั้งชุมนุมสหกรณ์จะกระทำได้ต่อเมื่อที่ประชุมใหญ่ของสหกรณ์แต่ละสหกรณ์ได้มีมติให้เข้าร่วมในการจัดตั้งชุมนุมสหกรณ์นั้นได้
sectionNo: 74
content: มาตรา ๗๔ การจัดตั้ง การจดทะเบียน การดำเนินงาน การประชุมใหญ่ การควบคุม การเลือกตั้งและอำนาจหน้าที่ของคณะกรรมการและการเลิกชุมนุมสหกรณ์ ให้นำบทบัญญัติในส่วนที่ ๑ ว่าด้วยสหกรณ์จำกัด มาใช้บังคับโดยอนุโลม
sectionNo: 75
content: มาตรา ๗๕ ในการดำเนินการจัดตั้งชุมนุมสหกรณ์ ให้คณะกรรมการของแต่ละสหกรณ์ตั้งผู้แทนขึ้นสหกรณ์ละหนึ่งคนประกอบเป็นคณะผู้จัดตั้งชุมนุมสหกรณ์เพื่อดำเนินการจัดตั้งชุมนุมสหกรณ์
sectionNo: 76
content: มาตรา ๗๖ การขอจดทะเบียนชุมนุมสหกรณ์นั้น ให้คณะผู้จัดตั้งชุมนุมสหกรณ์อย่างน้อยสามคนลงลายมือชื่อยื่นคำขอต่อนายทะเบียนสหกรณ์
sectionNo: 77
content: มาตรา ๗๗ ให้ชุมนุมสหกรณ์ที่ได้จดทะเบียนแล้วเป็นนิติบุคคล และเป็นสหกรณ์จำกัดตามพระราชบัญญัตินี้
sectionNo: 78
content: มาตรา ๗๘ การประชุมใหญ่ชุมนุมสหกรณ์ต้องประกอบด้วยผู้แทนสหกรณ์ซึ่งคณะกรรมการของสหกรณ์แต่ละสหกรณ์เลือกตั้งขึ้นมีจำนวนตามที่กำหนดในข้อบังคับของชุมนุมสหกรณ์และต้องมีผู้แทนสหกรณ์มาประชุมไม่น้อยกว่ากึ่งหนึ่งของจำนวนผู้แทนสหกรณ์ทั้งหมด จึงจะเป็นองค์ประชุม ในการประชุมใหญ่ชุมนุมสหกรณ์
sectionNo: 78
content: ให้มีเสียงในการลงคะแนนสหกรณ์ละหนึ่งเสียง การออกเสียงลงคะแนนให้แต่ละสหกรณ์ตั้งผู้แทนคนหนึ่งเป็นผู้ลงคะแนนเสียง
sectionNo: 79
content: มาตรา ๗๙ ในการเลือกตั้งคณะกรรมการ ให้ที่ประชุมใหญ่ชุมนุมสหกรณ์เลือกตั้งจากบรรดาผู้แทนสหกรณ์ที่เป็นสมาชิกของชุมนุมสหกรณ์เป็นกรรมการ ตามจำนวน หลักเกณฑ์และวิธีการที่กำหนดในข้อบังคับของชุมนุมสหกรณ์
sectionNo: 80
content: มาตรา ๘๐ เพื่อปฏิบัติการให้เป็นไปตามวัตถุประสงค์ให้ชุมนุมสหกรณ์กระทำการตามมาตรา ๒๑ ได้ และจะกระทำการออกหุ้นกู้เพื่อประโยชน์ของชุมนุมสหกรณ์ก็ได้ ในการออกหุ้นกู้นี้ ให้นำบทบัญญัติแห่งประมวลกฎหมายแพ่งและพาณิชย์อันว่าด้วยหุ้นกู้มาใช้บังคับโดยอนุโลม
sectionNo: 4
content: ส่วนที่ ๔ การควบสหกรณ์เข้ากัน
sectionNo: 81
content: มาตรา ๘๑ สหกรณ์ชนิดเดียวกันตามมาตรา ๗ ตั้งแต่สองสหกรณ์อาจควบเข้ากันเป็นสหกรณ์เดียวได้โดยมติแห่งที่ประชุมใหญ่ของแต่ละสหกรณ์ และต้องได้รับความเห็นชอบจากนายทะเบียนสหกรณ์ มติของที่ประชุมใหญ่ต้องมีคะแนนเสียงดังต่อไปนี้ (๑) ไม่ต่ำกว่าสองในสามของสมาชิกที่มาประชุม สำหรับการควบสหกรณ์จำกัด (๒)
sectionNo: 81
content: เป็นเอกฉันท์ของสมาชิกที่มาประชุม สำหรับการควบสหกรณ์ไม่จำกัด ในการขอความเห็นชอบของนายทะเบียนสหกรณ์ ให้ส่งสำเนารายงานการประชุมใหญ่ของสหกรณ์ซึ่งลงมติให้ควบเข้ากันไปด้วย
sectionNo: 82
content: มาตรา ๘๒ เมื่อนายทะเบียนสหกรณ์ให้ความเห็นชอบตามมาตรา ๘๑ แล้วให้สหกรณ์แจ้งเป็นหนังสือไปยังเจ้าหนี้ทั้งปวงของสหกรณ์เพื่อให้ทราบรายการที่ประสงค์จะควบสหกรณ์เข้ากัน และขอให้เจ้าหนี้ผู้มีข้อคัดค้านอย่างใดอย่างหนึ่งในการควบสหกรณ์เข้ากันนั้น ส่งคำคัดค้านไปยังสหกรณ์ภายในหกสิบวันนับแต่วันที่แจ้ง
sectionNo: 82
content: ถ้าไม่มีเจ้าหนี้คัดค้านภายในกำหนดเวลาดังกล่าวนั้น ก็ให้ถือว่าไม่มีคำคัดค้านและสหกรณ์อาจควบเข้ากันได้ ถ้ามีเจ้าหนี้คัดค้าน สหกรณ์จะควบเข้ากันมิได้ จนกว่าจะได้ชำระหนี้หรือได้ให้ประกันเพื่อหนี้รายนั้น
sectionNo: 83
content: มาตรา ๘๓ ให้คณะกรรมการของแต่ละสหกรณ์ที่ควบเข้ากันตั้งผู้แทนของตนขึ้นสหกรณ์ละไม่เกินสามคนเพื่อดำเนินการจดทะเบียนตามมาตรา ๘๔
sectionNo: 84
content: มาตรา ๘๔ สหกรณ์ซึ่งตั้งขึ้นใหม่โดยควบเข้ากันนั้น ต้องจดทะเบียนเป็นสหกรณ์ใหม่ตามชนิดของสหกรณ์ที่เป็นอยู่เดิมโดยยื่นคำขอจดทะเบียนต่อนายทะเบียนสหกรณ์ตามแบบที่นายทะเบียนสหกรณ์กำหนด ในคำขอจดทะเบียนสหกรณ์ใหม่ ต้องมีผู้แทนของสหกรณ์ที่ควบเข้ากันลงลายมือชื่ออย่างน้อยสหกรณ์ละสองคนแทนทุกสหกรณ์
sectionNo: 84
content: คำขอจดทะเบียนสหกรณ์ใหม่ ต้องมีเอกสารดังต่อไปนี้ยื่นพร้อมกันด้วย (๑) หนังสือของทุกสหกรณ์ที่ควบเข้ากันนั้นรับรองว่าได้แจ้งไปยังเจ้าหนี้ทั้งปวงตามมาตรา ๘๒ วรรคหนึ่งแล้วไม่มีเจ้าหนี้คัดค้านภายในกำหนดหรือในกรณีที่มีเจ้าหนี้คัดค้านสหกรณ์ก็ได้ชำระหนี้ หรือได้ให้ประกันเพื่อหนี้รายนั้นแล้ว (๒)
sectionNo: 84
content: ข้อบังคับของสหกรณ์ใหม่ที่ขอจดทะเบียนสองฉบับ (๓) สำเนารายงานการประชุมผู้แทนของสหกรณ์ที่ควบเข้ากันหนึ่งฉบับเอกสารตาม (๒) และ (๓) นั้น ผู้ได้รับเลือกตั้งเป็นกรรมการชุดแรกของสหกรณ์ใหม่ต้องลงลายมือชื่อรับรองสองคน
sectionNo: 85
content: มาตรา ๘๕ เมื่อได้จดทะเบียนสหกรณ์ที่ควบเข้ากันเป็นสหกรณ์ใหม่แล้ว ให้นายทะเบียนสหกรณ์ขีดชื่อสหกรณ์เดิมที่ได้ควบเข้ากันนั้นออกจากทะเบียน
sectionNo: 86
content: มาตรา ๘๖ สหกรณ์ใหม่นี้ย่อมได้ไปทั้งทรัพย์สิน หนี้สิน สิทธิ และความรับผิดของสหกรณ์เดิมที่ได้ควบเข้ากันนั้นทั้งสิ้น
sectionNo: 5
content: ส่วนที่ ๕ การชำระบัญชี
sectionNo: 87
content: มาตรา ๘๗ การชำระบัญชีสหกรณ์ซึ่งล้มละลายนั้น ให้เป็นไปตามกฎหมายว่าด้วยล้มละลาย
sectionNo: 88
content: มาตรา ๘๘ การชำระบัญชีสหกรณ์ซึ่งเลิกเพราะเหตุอื่นนอกจากล้มละลายให้ที่ประชุมใหญ่เลือกตั้งผู้ชำระบัญชีโดยได้รับความเห็นชอบจากนายทะเบียนสหกรณ์ขึ้นทำการชำระบัญชีสหกรณ์ภายในสามสิบวันนับแต่วันที่เลิกสหกรณ์ หรือนับแต่วันที่รัฐมนตรีมีคำสั่งให้ยกอุทธรณ์ แล้วแต่กรณี
sectionNo: 88
content: ในกรณีที่ที่ประชุมใหญ่ไม่เลือกตั้งผู้ชำระบัญชีภายในกำหนดเวลาดังกล่าว หรือนายทะเบียนสหกรณ์ไม่ให้ความเห็นชอบในการเลือกตั้งผู้ชำระบัญชี ให้นายทะเบียนสหกรณ์ตั้งผู้ชำระบัญชีขึ้นทำการชำระบัญชีสหกรณ์ได้
sectionNo: 88
content: เมื่อนายทะเบียนสหกรณ์เห็นสมควรหรือเมื่อสมาชิกสหกรณ์มีจำนวนไม่น้อยกว่าสองในสามของสมาชิกทั้งหมดร้องขอต่อนายทะเบียนสหกรณ์ นายทะเบียนสหกรณ์จะแต่งตั้งผู้ชำระบัญชีคนใหม่แทนผู้ชำระบัญชีที่ได้รับเลือกตั้งหรือที่ได้ตั้งไว้ก็ได้
sectionNo: 88
content: ให้นายทะเบียนสหกรณ์จดทะเบียนผู้ชำระบัญชีที่นายทะเบียนสหกรณ์ให้ความเห็นชอบตามวรรคหนึ่ง หรือผู้ชำระบัญชีที่ได้รับแต่งตั้งตามวรรคสองหรือวรรคสาม และให้ปิดประกาศชื่อผู้ชำระบัญชีไว้ที่สำนักงานของสหกรณ์นั้น ที่ทำการสหกรณ์
sectionNo: 88
content: และที่ว่าการอำเภอแห่งท้องที่ที่สหกรณ์นั้นตั้งอยู่ภายในสิบสี่วันนับแต่วันที่จดทะเบียนผู้ชำระบัญชี ผู้ชำระบัญชีอาจได้รับค่าตอบแทนตามที่นายทะเบียนสหกรณ์กำหนด
sectionNo: 89
content: มาตรา ๘๙ สหกรณ์นั้นแม้จะได้เลิกไปแล้วก็ให้พึงถือว่ายังคงดำรงอยู่ตราบเท่าเวลาที่จำเป็นเพื่อการชำระบัญชี
sectionNo: 90
content: มาตรา ๙๐ ให้ผู้ชำระบัญชีมีหน้าที่ชำระสะสางกิจการของสหกรณ์ จัดการชำระหนี้และจำหน่ายทรัพย์สินของสหกรณ์นั้นให้เสร็จไป
sectionNo: 91
content: มาตรา ๙๑ เมื่อสหกรณ์เลิก ให้คณะกรรมการและเจ้าหน้าที่ของสหกรณ์มีหน้าที่จัดการรักษาทรัพย์สินทั้งหมดของสหกรณ์ไว้จนกว่าผู้ชำระบัญชีจะเรียกให้ส่งมอบ ผู้ชำระบัญชีจะเรียกให้คณะกรรมการหรือเจ้าหน้าที่ของสหกรณ์ส่งมอบทรัพย์สินตามวรรคหนึ่งพร้อมด้วยสมุดบัญชีเอกสารและสิ่งอื่นเมื่อใดก็ได้
sectionNo: 92
content: มาตรา ๙๒ ภายในสามสิบวันนับแต่วันที่นายทะเบียนสหกรณ์จดทะเบียนผู้ชำระบัญชี ให้ผู้ชำระบัญชีประกาศโฆษณาในหนังสือพิมพ์รายวันอย่างน้อยสองวันติดต่อกัน และแจ้งเป็นหนังสือไปยังเจ้าหนี้ทุกคนซึ่งมีชื่อปรากฏในสมุดบัญชี เอกสารของสหกรณ์ หรือปรากฏจากทางอื่น เพื่อให้ทราบว่าสหกรณ์นั้นเลิก
sectionNo: 92
content: และให้เจ้าหนี้ยื่นคำทวงหนี้แก่ผู้ชำระบัญชี
sectionNo: 93
content: มาตรา ๙๓ ผู้ชำระบัญชีต้องทำงบดุลของสหกรณ์โดยมิชักช้า และให้นายทะเบียนสหกรณ์ตั้งผู้สอบบัญชีเพื่อตรวจสอบงบดุลนั้น เมื่อผู้สอบบัญชีรับรองงบดุลแล้ว ให้ผู้ชำระบัญชีเสนองบดุลต่อที่ประชุมใหญ่เพื่ออนุมัติแล้วเสนองบดุลนั้นต่อนายทะเบียนสหกรณ์
sectionNo: 94
content: มาตรา ๙๔ ผู้ชำระบัญชีมีอำนาจดังต่อไปนี้ (๑) ดำเนินกิจการของสหกรณ์ตามแต่จำเป็นเพื่อระวังรักษาผลประโยชน์ของสหกรณ์ในระหว่างที่ยังชำระบัญชีไม่เสร็จ (๒) ดำเนินกิจการของสหกรณ์ตามแต่จำเป็นเพื่อชำระสะสางกิจการให้เสร็จไปด้วยดี (๓) เรียกประชุมใหญ่ (๔)
sectionNo: 94
content: ดำเนินการทั้งปวงเกี่ยวกับคดีแพ่งหรือคดีอาญาและประนีประนอมยอมความในเรื่องใด ๆ ในนามของสหกรณ์ (๕) จำหน่ายทรัพย์สินของสหกรณ์ (๖)
sectionNo: 94
content: เรียกให้สมาชิกหรือทายาทของสมาชิกผู้ตายชำระค่าหุ้นที่ยังชำระไม่ครบมูลค่าของหุ้นทั้งหมดหรือออกส่วนสมทบเข้าในทรัพย์สินของสหกรณ์ตามความรับผิดเพื่อหนี้สินของสหกรณ์ซึ่งสมาชิกนั้นมีอยู่ ทั้งนี้สำหรับสหกรณ์ไม่จำกัดให้เรียกต่อเมื่อไม่ได้รับการชำระจากทุนกลางทั้งหมดหรือบางส่วนตามมาตรา ๖๔ (๗)
sectionNo: 94
content: ร้องขอต่อศาลเพื่อสั่งให้สหกรณ์ล้มละลายในกรณีที่เงินค่าหุ้นหรือเงินลงทุนได้ใช้เสร็จแล้วแต่ทรัพย์สินก็ยังไม่เพียงพอแก่การชำระหนี้สิน (๘) ดำเนินการอย่างอื่นตามแต่จำเป็นเพื่อให้การชำระบัญชีเสร็จไปด้วยดี
sectionNo: 95
content: มาตรา ๙๕ ข้อจำกัดอำนาจของผู้ชำระบัญชีอย่างใด ๆ ห้ามมิให้ยกขึ้นเป็นข้อต่อสู้บุคคลภายนอก ผู้กระทำการโดยสุจริต
sectionNo: 96
content: มาตรา ๙๖ ค่าธรรมเนียม ค่าภารติดพัน และค่าใช้จ่ายซึ่งต้องเสียตามสมควรในการชำระบัญชีนั้น ผู้ชำระบัญชีต้องจัดการชำระก่อนหนี้รายอื่น
sectionNo: 97
content: มาตรา ๙๗ ถ้าเจ้าหนี้คนใดมิได้ทวงถามให้ชำระหนี้ ผู้ชำระบัญชีต้องวางเงินเท่าจำนวนหนี้นั้นไว้ต่อนายทะเบียนสหกรณ์เพื่อประโยชน์แก่เจ้าหนี้ และให้ผู้ชำระบัญชีมีหนังสือแจ้งการที่ได้วางเงินไปยังเจ้าหนี้โดยมิชักช้า
sectionNo: 97
content: ถ้าเจ้าหนี้ไม่รับเงินไปจนพ้นกำหนดสองปีนับแต่วันที่ผู้ชำระบัญชีวางเงินไว้ต่อนายทะเบียนสหกรณ์เจ้าหนี้ย่อมหมดสิทธิในเงินจำนวนนั้น และให้นายทะเบียนสหกรณ์จัดส่งเข้าเป็นเงินสำรองของสันนิบาตสหกรณ์แห่งประเทศไทยให้เสร็จภายในเวลาอันสมควร
sectionNo: 98
content: มาตรา ๙๘ ให้ผู้ชำระบัญชีเสนอรายงานต่อนายทะเบียนสหกรณ์ทุกระยะหกเดือนว่าได้จัดการไปอย่างใดบ้าง และแสดงให้เห็นความเป็นไปของบัญชีที่ชำระอยู่นั้น รายงานดังกล่าวนี้ให้ทำตามแบบที่นายทะเบียนสหกรณ์กำหนด รายงานตามวรรคหนึ่งให้สมาชิก
sectionNo: 98
content: ทายาทของสมาชิกผู้ตายและเจ้าหนี้ทั้งหลายของสหกรณ์ตรวจดูได้โดยไม่ต้องเสียค่าธรรมเนียม ถ้าปรากฏข้อบกพร่องในการชำระบัญชี นายทะเบียนสหกรณ์มีอำนาจสั่งให้ผู้ชำระบัญชีแก้ไขข้อบกพร่อง และรายงานต่อนายทะเบียนสหกรณ์ภายในเวลาที่กำหนด
sectionNo: 99
content: มาตรา ๙๙ เมื่อได้ชำระหนี้สินของสหกรณ์จำกัดแล้ว ถ้ามีทรัพย์สินเหลืออยู่เท่าใด ให้ผู้ชำระบัญชีจ่ายตามลำดับดังต่อไปนี้ (๑) จ่ายคืนเงินค่าหุ้นให้แก่สมาชิกไม่เกินมูลค่าหุ้นที่ชำระแล้ว (๒) จ่ายเป็นเงินปันผลตามหุ้นที่ชำระแล้วตามที่กำหนดในข้อบังคับ แต่ไม่เกินอัตราร้อยละแปดต่อปี (๓)
sectionNo: 99
content: จ่ายเป็นเงินเฉลี่ยคืนให้แก่สมาชิกตามส่วนธุรกิจที่สมาชิกได้ทำไว้กับสหกรณ์จำกัดในระหว่างปีตามที่กำหนดในข้อบังคับ ถ้ายังมีทรัพย์สินเหลืออยู่อีก ให้ผู้ชำระบัญชีโอนให้แก่สหกรณ์อื่นหรือสันนิบาตสหกรณ์แห่งประเทศไทยตามมติของที่ประชุมใหญ่
sectionNo: 99
content: หรือด้วยความเห็นชอบของนายทะเบียนสหกรณ์ในกรณีที่ไม่อาจเรียกประชุมใหญ่ได้ภายในสามเดือนนับแต่วันชำระบัญชีเสร็จ
sectionNo: 100
content: มาตรา ๑๐๐ เมื่อได้ชำระหนี้สินของสหกรณ์ไม่จำกัดแล้วถ้ามีทรัพย์สินเหลืออยู่เท่าใด ให้ผู้ชำระบัญชีจ่ายคืนทุนแก่สมาชิกทั้งหมดหรือตามส่วนที่นำทรัพย์สินมารวมกันเป็นทุนดำเนินการเท่าที่จะจ่ายได้
sectionNo: 100
content: ถ้ามีทรัพย์สินเหลืออยู่อีกให้โอนให้แก่สหกรณ์อื่นหรือสันนิบาตสหกรณ์แห่งประเทศไทยตามมติของที่ประชุมใหญ่หรือด้วยความเห็นชอบของนายทะเบียนสหกรณ์ ในกรณีที่ไม่อาจเรียกประชุมใหญ่ได้ภายในสามเดือนนับแต่วันชำระบัญชีเสร็จ
sectionNo: 101
content: มาตรา ๑๐๑ เมื่อได้ชำระบัญชีกิจการของสหกรณ์เสร็จแล้วให้ผู้ชำระบัญชีทำรายงานการชำระบัญชีพร้อมทั้งรายการย่อของบัญชีที่ชำระนั้น แสดงว่าได้ดำเนินการชำระบัญชีและจัดการทรัพย์สินของสหกรณ์ไปอย่างใด รวมทั้งค่าใช้จ่ายในการชำระบัญชีและจำนวนทรัพย์สินที่จ่ายตามมาตรา ๙๙ หรือมาตรา ๑๐๐
sectionNo: 101
content: และเสนอต่อผู้สอบบัญชีเมื่อผู้สอบบัญชีตรวจสอบและรับรองบัญชีที่ชำระนั้นแล้ว ให้ผู้ชำระบัญชีเสนอต่อนายทะเบียนสหกรณ์ภายในสามสิบวันนับแต่วันที่ผู้สอบบัญชีรับรองบัญชีที่ชำระนั้น เมื่อนายทะเบียนสหกรณ์เห็นชอบด้วยแล้วให้ถือว่าเป็นที่สุดแห่งการชำระบัญชี และให้นายทะเบียนสหกรณ์ขีดชื่อสหกรณ์ออกจากทะเบียน
sectionNo: 102
content: มาตรา ๑๐๒ เมื่อนายทะเบียนสหกรณ์ให้ความเห็นชอบในการชำระบัญชีตามมาตรา ๑๐๑ แล้ว ให้ผู้ชำระบัญชีมอบบรรดาสมุดบัญชี และเอกสารทั้งหลายของสหกรณ์ซึ่งได้ชำระบัญชีเสร็จแล้วนั้นแก่นายทะเบียนสหกรณ์ภายในสามสิบวันนับแต่วันที่นายทะเบียนสหกรณ์ให้ความเห็นชอบ
sectionNo: 102
content: ให้นายทะเบียนสหกรณ์รักษาสมุดบัญชีและเอกสารเหล่านี้ไว้อีกสองปีนับแต่วันที่ขีดชื่อสหกรณ์นั้นออกจากทะเบียน สมุดบัญชีและเอกสารตามวรรคหนึ่ง ให้ผู้มีส่วนได้เสียตรวจดูได้โดยไม่ต้องเสียค่าธรรมเนียม
sectionNo: 103
content: มาตรา ๑๐๓ ในคดีฟ้องเรียกหนี้สินซึ่งสหกรณ์ หรือสมาชิก หรือผู้ชำระบัญชีเป็นลูกหนี้อยู่ในฐานะเช่นนั้น ห้ามมิให้ฟ้องเมื่อพ้นกำหนดสองปีนับแต่วันที่นายทะเบียนสหกรณ์ขีดชื่อสหกรณ์ออกจากทะเบียน
sectionNo: 6
content: ส่วนที่ ๖ สันนิบาตสหกรณ์แห่งประเทศไทย
sectionNo: 104
content: มาตรา ๑๐๔ ให้มีสถาบันขึ้นสถาบันหนึ่ง เรียกว่า “สันนิบาตสหกรณ์แห่งประเทศไทย” ประกอบด้วยสมาชิกซึ่งเป็นสหกรณ์มีวัตถุประสงค์เพื่อส่งเสริมความเจริญก้าวหน้าแก่กิจการสหกรณ์ทุกประเภททั่วราชอาณาจักร อันมิใช่เป็นการหาผลกำไรหรือรายได้แบ่งปันกัน
sectionNo: 105
content: มาตรา ๑๐๕ ให้สันนิบาตสหกรณ์แห่งประเทศไทยเป็นนิติบุคคล สันนิบาตสหกรณ์แห่งประเทศไทยมีสำนักงานแห่งใหญ่ในจังหวัดพระนคร และจะตั้งสำนักงานสาขาขึ้น ณ ที่อื่นใดก็ได้
sectionNo: 106
content: มาตรา ๑๐๖ สันนิบาตสหกรณ์แห่งประเทศไทยมีอำนาจกระทำการต่าง ๆ ภายในขอบเขตแห่งวัตถุประสงค์ตามที่ระบุไว้ในมาตรา ๑๐๔ และอำนาจเช่นว่านี้ให้รวมถึง (๑) ส่งเสริมและเผยแพร่กิจการสหกรณ์ ตลอดจนทำการวิจัยและรวบรวมสถิติเกี่ยวกับกิจการสหกรณ์ (๒) แนะนำช่วยเหลือทางวิชาการแก่สหกรณ์
sectionNo: 106
content: และอำนวยความสะดวกในการติดต่อประสานงานระหว่างสหกรณ์กับส่วนราชการหรือบุคคลอื่น (๓) ให้การศึกษาฝึกอบรมวิชาการเกี่ยวกับกิจการสหกรณ์ (๔) ส่งเสริมสัมพันธภาพระหว่างสหกรณ์ สันนิบาตสหกรณ์ของต่างประเทศหรือองค์การต่างประเทศซึ่งมีวัตถุประสงค์ทำนองเดียวกัน (๕) ซื้อ จัดหา จำหน่าย ถือกรรมสิทธิ์ ครองครอง
sectionNo: 106
content: หรือทำนิติกรรมเกี่ยวกับทรัพย์สินใด ๆ (๖) ดำเนินการอื่นเพื่อให้เป็นไปตามวัตถุประสงค์หรือตามที่ส่วนราชการมอบหมาย
sectionNo: 107
content: มาตรา ๑๐๗ สันนิบาตสหกรณ์แห่งประเทศไทยอาจมีรายได้จากทรัพย์สินดังต่อไปนี้ (๑) ค่าบำรุงสันนิบาตสหกรณ์แห่งประเทศไทย (๒) เงินอุดหนุนจากรัฐบาล (๓) เงินหรือทรัพย์สินที่มีผู้อุทิศให้ (๔) เงินที่ได้จากการจำหน่ายหนังสือวิชาการ เอกสารหรือสิ่งอื่น (๕) เงินหรือทรัพย์สินที่ได้รับเป็นค่าตอบแทนในการให้บริการ (๖)
sectionNo: 107
content: ผลประโยชน์ที่ได้จากทรัพย์สินของสันนิบาตสหกรณ์แห่งประเทศไทย
sectionNo: 108
content: มาตรา ๑๐๘ ให้มีคณะกรรมการดำเนินการของสันนิบาตสหกรณ์แห่งประเทศไทยคณะหนึ่งประกอบด้วยผู้แทนของสหกรณ์ซึ่งที่ประชุมใหญ่ของสันนิบาตสหกรณ์แห่งประเทศไทยเลือกตั้งไม่น้อยกว่าสิบสองคน และผู้ซึ่งรัฐมนตรีแต่งตั้งไม่เกินห้าคน เป็นกรรมการ ให้คณะกรรมการเลือกตั้งกรรมการเป็นประธานกรรมการคนหนึ่ง
sectionNo: 108
content: และรองประธานกรรมการคนหนึ่งหรือหลายคน ให้คณะกรรมการแต่งตั้งผู้ที่เห็นสมควรเป็นผู้อำนวยการสันนิบาตสหกรณ์แห่งประเทศไทย และให้ผู้อำนวยการเป็นกรรมการดำเนินการของสันนิบาตสหกรณ์แห่งประเทศไทยโดยตำแหน่ง
sectionNo: 109
content: มาตรา ๑๐๙ ให้คณะกรรมการมีหน้าที่บริหารกิจการของสันนิบาตสหกรณ์แห่งประเทศไทย อำนาจหน้าที่เช่นว่านี้ให้รวมถึง (๑) ออกข้อบังคับเกี่ยวกับการต่าง ๆ ตามมาตรา ๑๐๖ (๒) ออกข้อบังคับว่าด้วยการประชุมใหญ่ของสันนิบาตสหกรณ์แห่งประเทศไทยและวิธีการจัดส่งผู้แทนสหกรณ์มาร่วมประชุมใหญ่ (๓)
sectionNo: 109
content: ออกข้อบังคับว่าด้วยการเลือกตั้งกรรมการดำเนินการของสันนิบาตสหกรณ์แห่งประเทศไทย การประชุมและดำเนินกิจการของคณะกรรมการ (๔) ออกข้อบังคับว่าด้วยอำนาจหน้าที่ของผู้อำนวยการสันนิบาตสหกรณ์แห่งประเทศไทย (๕) ออกข้อบังคับว่าด้วยพนักงานของสันนิบาตสหกรณ์แห่งประเทศไทย ข้อบังคับตาม (๒) และ (๓)
sectionNo: 109
content: ต้องได้รับความเห็นชอบจากที่ประชุมใหญ่จึงจะใช้บังคับได้
sectionNo: 110
content: มาตรา ๑๑๐ ให้กรรมการดำเนินการของสันนิบาตสหกรณ์แห่งประเทศไทยอยู่ในตำแหน่งคราวละสองปี กรรมการที่พ้นจากตำแหน่งอาจได้รับเลือกตั้งอีกได้
sectionNo: 111
content: มาตรา ๑๑๑ ให้คณะกรรมการจัดให้มีการประชุมใหญ่อย่างน้อยปีละหนึ่งครั้งภายในหกสิบวันนับแต่วันสิ้นปีทางบัญชีของสันนิบาตสหกรณ์แห่งประเทศไทย คณะกรรมการจะเรียกประชุมใหญ่วิสามัญเมื่อใดก็ได้สุดแต่จะเห็นสมควรหรือเมื่อสมาชิกจำนวนไม่น้อยกว่าหนึ่งในสิบของจำนวนสมาชิกทั้งหมดร้องขอ
sectionNo: 112
content: มาตรา ๑๑๒ ให้ผู้อำนวยการบริหารกิจการของสันนิบาตสหกรณ์แห่งประเทศไทยตามข้อบังคับ และมีอำนาจบังคับบัญชาพนักงานของสันนิบาตสหกรณ์แห่งประเทศไทย ในส่วนกิจการที่เกี่ยวกับบุคคลภายนอก ให้ผู้อำนวยการมีอำนาจกระทำการแทนสันนิบาตสหกรณ์แห่งประเทศไทย
sectionNo: 113
content: มาตรา ๑๑๓ ให้นำบทบัญญัติในส่วนที่ ๑ ว่าด้วยสหกรณ์จำกัด และบทบัญญัติในส่วนที่ ๕ ว่าด้วยการชำระบัญชี มาใช้บังคับแก่สันนิบาตสหกรณ์แห่งประเทศไทยโดยอนุโลม
sectionNo: 7
content: ส่วนที่ ๗ บทกำหนดโทษ
sectionNo: 114
content: มาตรา ๑๑๔ ผู้ใดฝ่าฝืนมาตรา ๑๐ ต้องระวางโทษจำคุกไม่เกินหนึ่งเดือนหรือปรับไม่เกินหนึ่งพันบาท หรือทั้งจำทั้งปรับ
sectionNo: 115
content: มาตรา ๑๑๕ สหกรณ์จำกัดใดไม่ปฏิบัติตามมาตรา ๑๙ ต้องระวางโทษปรับไม่เกินหนึ่งพันบาท
sectionNo: 116
content: มาตรา ๑๑๖ ผู้ใดไม่มาชี้แจงข้อเท็จจริงหรือไม่ส่งเอกสารมาเพื่อประกอบการพิจารณาเกี่ยวกับการรับจดทะเบียนสหกรณ์จำกัด สหกรณ์ไม่จำกัดหรือชุมนุมสหกรณ์ตามคำสั่งของนายทะเบียนสหกรณ์ รองนายทะเบียนสหกรณ์ หรือพนักงานเจ้าหน้าที่ ซึ่งนายทะเบียนสหกรณ์มอบหมาย ที่สั่งการตามพระราชบัญญัตินี้แล้วแต่กรณี
sectionNo: 116
content: ต้องระวางโทษปรับไม่เกินหนึ่งพันบาท
sectionNo: 117
content: มาตรา ๑๑๗ ผู้ใดไม่มาชี้แจงข้อเท็จจริงหรือไม่ส่งเอกสารเกี่ยวกับการดำเนินงานหรือรายงานการประชุมของสหกรณ์จำกัด สหกรณ์ไม่จำกัด หรือชุมนุมสหกรณ์ตามคำสั่งของนายทะเบียนสหกรณ์ รองนายทะเบียนสหกรณ์ ผู้ตรวจการสหกรณ์ ผู้สอบบัญชี หรือพนักงานเจ้าหน้าที่ ซึ่งนายทะเบียนสหกรณ์มอบหมาย ที่สั่งการตามพระราชบัญญัตินี้
sectionNo: 117
content: แล้วแต่กรณี ต้องระวางโทษปรับไม่เกินหนึ่งพันบาท
sectionNo: 118
content: มาตรา ๑๑๘ ผู้ใดขัดขวางไม่อำนวยความสะดวก ไม่ช่วยเหลือหรือไม่ให้คำชี้แจงแก่นายทะเบียนสหกรณ์ รองนายทะเบียนสหกรณ์ ผู้ตรวจการสหกรณ์ ผู้สอบบัญชีหรือพนักงานเจ้าหน้าที่ซึ่งนายทะเบียนสหกรณ์มอบหมาย ซึ่งเข้าไปตรวจสอบในสำนักงานของสหกรณ์ จำกัดสำนักงานสหกรณ์ไม่จำกัดหรือสำนักงานชุมนุมสหกรณ์
sectionNo: 118
content: ต้องระวางโทษปรับไม่เกินหนึ่งพันบาท
content: บทเฉพาะกาล
sectionNo: 119
content: มาตรา ๑๑๙ นับแต่วันที่พระราชบัญญัตินี้ใช้บังคับ (๑) ให้สหกรณ์ที่ได้จดทะเบียนอยู่ก่อนวันที่พระราชบัญญัตินี้ใช้บังคับเป็นสหกรณ์ตามพระราชบัญญัตินี้ (๒) เมื่อได้ออกกฎกระทรวงกำหนดประเภทสหกรณ์ตามมาตรา ๘ แล้วให้นายทะเบียนสหกรณ์จัดสหกรณ์ตาม (๑) ให้เข้าประเภทสหกรณ์ที่กำหนดไว้ในกฎกระทรวง (๓)
sectionNo: 119
content: ให้ชุมนุมสหกรณ์ที่ได้จดทะเบียนอยู่ก่อนวันที่พระราชบัญญัตินี้ใช้บังคับเป็นชุมนุมสหกรณ์ตามพระราชบัญญัตินี้ (๔) ให้กรรมการดำเนินการของสหกรณ์หรือชุมนุมสหกรณ์ที่ได้จดทะเบียนอยู่ก่อนวันที่พระราชบัญญัตินี้ใช้บังคับ เป็นกรรมการของสหกรณ์หรือชุมนุมสหกรณ์
sectionNo: 119
content: ตามพระราชบัญญัตินี้ต่อไปจนกว่าจะครบวาระตามข้อบังคับของสหกรณ์หรือชุมนุมสหกรณ์นั้น ทั้งนี้ไม่กระทบกระทั่งถึงการพ้นจากตำแหน่งด้วยเหตุอื่น (๕)
sectionNo: 119
content: ชุมนุมสหกรณ์ใดที่ได้จดทะเบียนอยู่ก่อนวันที่พระราชบัญญัตินี้ใช้บังคับและมีสมาชิกซึ่งมิได้เป็นสหกรณ์หรือขาดคุณสมบัติตามที่กำหนดไว้ในข้อบังคับให้สมาชิกนั้นยังคงเป็นสมาชิกต่อไปได้ แต่ไม่มีสิทธิที่จะได้รับเลือกตั้งเป็นกรรมการในคราวต่อไป (๖) สหกรณ์ใดที่ได้จดทะเบียนอยู่ก่อนวันที่พระราชบัญญัตินี้ใช้บังคับ
sectionNo: 119
content: และมีวัตถุประสงค์รับฝากเงินจากบุคคลอื่นซึ่งไม่ได้เป็นสมาชิกสหกรณ์ ให้คงรับฝากเงินที่สหกรณ์ได้รับฝากไว้แล้วจากบุคคลดังกล่าวต่อไปได้จนกว่าจะสิ้นสุดระยะเวลาการรับฝากเงินตามสัญญาระหว่างสหกรณ์กับผู้ฝาก (๗) ให้สันนิบาตสหกรณ์แห่งประเทศไทยจำกัดสินใช้ที่ได้จดทะเบียนอยู่ก่อนวันที่พระราชบัญญัตินี้ใช้บังคับ
sectionNo: 119
content: เป็นสันนิบาตสหกรณ์แห่งประเทศไทยตามพระราชบัญญัตินี้ (๘) ให้คณะกรรมการดำเนินการสันนิบาตสหกรณ์แห่งประเทศไทยจำกัดสินใช้ที่ได้จดทะเบียนอยู่ก่อนวันที่พระราชบัญญัตินี้ใช้บังคับ เป็นคณะกรรมการดำเนินการของสันนิบาตสหกรณ์แห่งประเทศไทยต่อไปจนกว่าจะครบวาระ ตามข้อบังคับของสันนิบาตสหกรณ์แห่งประเทศไทยจำกัดสินใช้
sectionNo: 119
content: ทั้งนี้ไม่กระทบกระทั่งถึงการพ้นจากตำแหน่งด้วยเหตุอื่น
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ กิจการของสหกรณ์ได้ขยายตัวขึ้นเป็นลำดับ แต่กฎหมายว่าด้วยสหกรณ์ที่ใช้อยู่ในปัจจุบันเป็นกฎหมายที่ใช้มาตั้งแต่ พ.ศ. ๒๔๗๑ และแก้ไขครั้งสุดท้ายเมื่อ พ.ศ. ๒๔๗๗ จึงสมควรปรับปรุงกฎหมายว่าด้วยสหกรณ์ขึ้นใหม่ให้เหมาะสมแก่กาลสมัย
content: เพื่อส่งเสริมการดำเนินงานของสหกรณ์ให้ดีขึ้น
sectionNo: 8
content:  ส่วนที่ ๘ กลุ่มเกษตรกร
sectionNo: 118 ทวิ 
content: มาตรา ๑๑๘ ทวิ ในกรณีที่คณะบุคคลผู้ประกอบอาชีพเกษตรกรรมซึ่งรวมกันดำเนินกิจการ โดยมีวัตถุประสงค์เพื่อช่วยเหลือซึ่งกันและกันในการประกอบอาชีพเกษตรกรรมยังไม่อาจรวมกันจัดตั้งเป็นสหกรณ์ตามพระราชบัญญัตินี้ได้ จะจัดตั้งเป็นกลุ่มเกษตรกรขึ้นตามหลักเกณฑ์และวิธีการที่กำหนดโดยพระราชกฤษฎีกาก็ได้
sectionNo: 118 ทวิ 
content: ในพระราชกฤษฎีกาตามวรรคหนึ่ง ให้กำหนดการดำเนินการของกลุ่มเกษตรกร การกำกับกลุ่มเกษตรกร การเลิกกลุ่มเกษตรกร หรือการควบกลุ่มเกษตรกรเข้ากัน ทั้งนี้ ตามความเหมาะสมแก่ประเภทของกลุ่มเกษตรกร
sectionNo: 118 ตรี
content: มาตรา ๑๑๘ ตรี กลุ่มเกษตรกรซึ่งจัดตั้งขึ้นตามพระราชกฤษฎีกา ให้มีฐานะเป็นนิติบุคคล
sectionNo: 118 จัตวา
content: มาตรา ๑๑๘ จัตวา ถ้าจะต้องกำหนดอัตราโทษสำหรับความผิดในพระราชกฤษฎีกา โทษที่จะกำหนดต้องไม่เกินหนึ่งเดือนสำหรับโทษจำคุกหรือหนึ่งพันบาทสำหรับโทษปรับ หรือทั้งจำทั้งปรับ
sectionNo: 118 เบญจ
content: มาตรา ๑๑๘ เบญจ ในกรณีที่กลุ่มเกษตรกรโดยมติของที่ประชุมใหญ่ไม่น้อยกว่าสองในสามของจำนวนสมาชิกทั้งหมดแสดงความจำนงขอเปลี่ยนฐานะเป็นสหกรณ์เมื่อนายทะเบียนสหกรณ์พิจารณาเห็นว่าข้อบังคับของกลุ่มเกษตรกรมีรายการถูกต้องตามมาตรา๑๔ สำหรับสหกรณ์จำกัด หรือมาตรา ๕๕
sectionNo: 118 เบญจ
content: สำหรับสหกรณ์ไม่จำกัดให้นายทะเบียนรับจดทะเบียนและดำเนินการตามพระราชบัญญัตินี้ สหกรณ์ตามวรรคหนึ่งย่อมได้มาทั้งทรัพย์สินหนี้สิน สิทธิและความรับผิดของกลุ่มเกษตรกรเดิม
sectionNo: 118 ฉ
content: มาตรา ๑๑๘ ฉ เมื่อนายทะเบียนรับจดทะเบียนกลุ่มเกษตรกรเป็นสหกรณ์ ให้คณะกรรมการกลุ่มเกษตรกรมีฐานะเป็นคณะกรรมการสหกรณ์ จนกว่าจะมีคณะกรรมการสหกรณ์ซึ่งที่ประชุมใหญ่ได้เลือกตั้งขึ้นใหม่ตามบทบัญญัติแห่งพระราชบัญญัตินี้
sectionName: ประกาศของคณะปฏิวัติ ฉบับที่ 140 
content: ประกาศของคณะปฏิวัติ ฉบับที่ ๑๔๐ ลงวันที่ ๒ พฤษภาคม ๒๕๑๕
content: โดยที่คณะปฏิวัติพิจารณาเห็นว่าเกษตรกรรมเป็นอาชีพสำคัญของราษฎรส่วนใหญ่
content: และผลผลิตทางเกษตรกรรมเป็นสินค้าขาออกที่นำรายได้มาสู่ประเทศเป็นอันดับหนึ่งแต่ปรากฏว่าราษฎรผู้ประกอบอาชีพเกษตรกรรมส่วนมากเป็นผู้มีทุนทรัพย์น้อยและประสบอุปสรรคในการผลิตและการจำหน่ายตลอดมาราษฎรผู้ประกอบอาชีพเกษตรกรรมจึงได้รวมกันจัดตั้งกลุ่มเกษตรกรขึ้นในท้องที่จังหวัดต่าง ๆ ทั่วราชอาณาจักรแล้วประมาณ
content: ๖,๒๐๐กลุ่ม ซึ่งมีสมาชิกประมาณ ๓๓๐,๐๐๐ ครอบครัวโดยมีวัตถุประสงค์เพื่อช่วยเหลือตนเองและช่วยเหลือซึ่งกันและกันในการประกอบอาชีพ
content: จากสภาพการณ์ที่ปรากฏอยู่ในปัจจุบันคณะปฏิวัติจึงเห็นสมควรจัดให้กลุ่มเกษตรกรเหล่านี้มีฐานะเป็นนิติบุคคลเพื่อให้มีอำนาจหน้าที่แสวงหาทุนจากสถาบันการเงินของรัฐหรือของเอกชนมาดำเนินกิจการให้เจริญก้าวหน้ายิ่งขึ้นทั้งนี้
content: ภายใต้การสนับสนุนส่งเสริมและกำกับของทางราชการอันจะมีผลให้กลุ่มเกษตรกรเจริญเป็นปึกแผ่นและสามารถแปรสภาพเป็นสหกรณ์และดำเนินกิจการในรูปสหกรณ์ตามกฎหมายว่าด้วยการสหกรณ์ได้โดยรวดเร็วและเพื่อให้การเป็นไปตามความประสงค์ จำเป็นต้องแก้ไขเพิ่มเติมกฎหมายว่าด้วยการสหกรณ์หัวหน้าคณะปฏิวัติจึงมีคำสั่งดังต่อไปนี้
sectionNo: 2
content: ข้อ ๒ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป